CBCG nije dala saglasnost za izbor Medojevića za člana Odbora direktora Prve banke – Bankar.me\nOctober 1, 2021 BANKE, CRNA GORA, CRNA GORA, SVE VIJESTI Leave a comment\nU obrazloženju rješenja o odbijanju, navodi se da Medojević ne ispunjava uslove jer “nema iskustva na rukovodećim poslovima u državnim organima na kojima bi mogao da stekne znanje za koja se može opravdano pretpostaviti da su znanja koja će odgovoriti zahtjevima za uspostavljanje i održavanje sistema upravljanja rizicima kojima je banka izložena u svom poslovanju”.\nZa člana Odbora direktora Medojevića je predložila Elektroprivreda Crne Gore koja je vlasnik 19 odsto akcija Prve banke. EPCG je ranije za člana borda u Prvoj banci predložila Janka Milatovića, bivšeg menadžera u HTP “Onogošt”, ali CBCG nije dala saglasnost zbog čega je Skupština akcionara od 11. avgusta odložena.\nZakonom o bankama predviđeno je da za izbor člana odbora bilo koje banke CBCG prethodno mora dati saglasnost. Aktom CBCG definisano je da kandidat osim visokoškolske spreme, treba da ispunjava i jedan od tri uslova – da je najmanje tri godine radio na rukovodećim poslovima u banci, najmanje četiri godine na rukovodećim poslovima u privrednom društvu iz finansijskog sektora ili da je najmanje pet godina bio rukovodilac u državnoj ili bilo kojoj kompaniji.\n“Shodno izuzetno složenoj situaciji u kojoj se Prva banka sada nalazi i indicijama da je novac povučen, za EPCG je od krucijalne važnosti da predstavnik u Odboru direktora bude jedan od najboljih i najiskusnijih stručnjaka na polju finansijskih mahinacija u zemlji, Nebojša Medojević”, naveli su iz EPCG u obrazloženju svog predloga da Medojević zastupa interese EPCG u Prvoj banci.\nNajveći akcionar prve banke je Aco Đukanović, brat predsjednika države i DPS-a Mila Đukanovića.\nIz EPCG su ranije pozvali guvernera CBCG Radoja Žugića da “ne opstruira utvrđivanje istine u vezi sa poslovanjem Prve banke kako i sam ne bi ušao u zonu krivične odgovornosti”. Zakon nije predvidio mogućnost šta treba da se radi ukoliko kandidat EPCG bude odbijen i po drugi put.\nMedojević se u međuvremenu obratio pismom guverneru Centralne banke Crne Gore Radoju Žugiću, direktoru Uprave prihoda i carina Aleksandru Damjanoviću i članu Senata Državne revizorske institucije (DRI) Branislavu Raduloviću, kako bi zatražio preporuke za izbor člana Borda direktora Prve Banke u ime manjinskog akcionara Elektroprivede Crne Gore.\nMedojević je u svom pismu naveo da je od 2009. do 2016. obavljao funkciju člana Odbora za ekonomiju, budžet i finansije Skupštine Crne Gore, gdje je razmatrao i odlučivao o čitavom nizu zakona, odluka, izvještaja, pa između ostalih, i o Zakonu o predlogu budžeta, završnom računu budžeta, izvještaju DRI o reviziji završnog računa budžeta, finansijskim planovima i izvještajima nezavisnih regulatora, pa među njima i CBCG, učestvovao u kontrolnim i konsultativnim saslušanjima ministara, direktora nezavisnih agencija, Guvernera CBCG, usvajanju zakona o bankama…\nPOJMOVImedojević prva banka Prva banka\nPrevious Savjet stranih investitora pozdravlja inicijativu “Maršalov plan”\nSljedeći Do stečajnih upravnika metodom slučajnog odabira\nPrva banka ukinula račun za Abu Dabi fond


Matis: Pakistan da ojača borbu protiv terorista\nMinistar odbrane Džim Matis, treći levo, na sastanku sa premijerom Šahid Kakanom Abasijem, četvrti desno Pakistan, Dec. 4, 2017.\nAmerički ministar odbrane Džim Matis pozvao je Pakistan da udvostruči napore u suprotstavljanju militantima i teroristima unutar zemlje, naglašavajući ključnu ulogu Islamabada u zajedničkom poduhvatu olakšavanja mirovnog procesa u Afganistanu.\nMatis je u Pakistan stigao u okviru jednodnevne posete kako bi se sastao sa premijerom Šahidom Kaganom Abasijem i vojnim šefom, generalom Kamarom Havedom Bajrom. Sastanku su prisustvovali i najviši članovi kabineta, šef državne špijunaže i savetnici nacionalne bezbednosti.\nU američkom izveštaju sastanka navodi se da je Matis prepoznao žrtvovanje Pakistana u ratu protiv terorizma i pozvao na povećane napore za uspostavljanje regionalne stabilnosti i bezbednosti.\nAmerički i avganistanski zvaničnici naveli su da Talibanci i pripadnici mreže Hakani koriste pakistanske svetinje za izvođenje napada na avganistanskoj strani granice.\nIz Abasijeve kancelarije takođe je stiglo saopštenje premijera Abasija da je na sastanku sa Matisom istakao poboljšanje nacionalne bezbednosti kroz protiv-terorističke operacije, kao i da u Avganistanu niko ne želi više mir od Pakistana. Za kraj je dodao i da Amerika i Pakistan dele zajedničke ciljeve.


Građani Evropske unije, Sjedinjenih Država, Britanije, Srbije, Izraela i Ujedinjenih Arapskih Emirata moći će da putuju u Grčku – Grčka Kipar Letovanje Jahte Nekretnine Info\nGrčka namerava da ukine restriktivne sedmodnevne uslove karantina od sledeće nedelje za putnike iz Evropske unije i pet zemalja koje nisu članice EU, Uslov je da su putnici vakcinisani ili imaju negativni test na koronavirus. Prošlog meseca Grčka je ukinula jednonedeljno pravilo karantina za izraelske putnike koji su vakcinisani ili imaju negativni test.\nGrčka, koja je izašla iz desetogodišnje ekonomske krize pre pandemije prošle godine, rekla je da će otvoriti svoj turistički sektor, ključni pokretač rasta svoje ekonomije, do sredine maja.\n“Postepeno ćemo ukidati ograničenja početkom sledeće nedelje uoči otvaranja turističke sezone 14. maja,” rekao je visoki zvaničnik ministarstva turizma za Rojters pod uslovom da ostane anoniman.\nZvaničnik je rekao da će građani Evropske unije, Sjedinjenih Država, Britanije, Srbije, Izraela i Ujedinjenih Arapskih Emirata moći da putuju u Grčku preko aerodroma Atina, Solun, Iraklion, Hanija, Rodos, Kos, Mikonos, Santorini i Krf i plus preko dva granična prelaza.\nPutnici iz ovih zemalja neće biti stavljeni u karantin ako dokažu da su primili dve doze COVID-19 vakcine ili ako im je urađen negativni test na koronavirus 72 sata pre dolaska, rekao je zvaničnik i dodao da će turisti biti podložni ograničenjima koje važe i za Grke (inače tih ograničenja ima jako puno, Grčka je u jednom periodu imala najstrožiji karantin na svetu).\nPrema dosadašnjim pravilima, svi stranci koji stižu u Grčku moraju biti testirani i stavljeni u karantin sedam dana. Putnici iz Ujedinjenog Kraljevstva i UjedinjenihArapskih Emirata moraće ponovo da urade test i po dolasku na aerodrome.\nGrčka je prošla bolje od ostalih zemalja EU u suzbijanju prvog talasa pandemije, ali ponovna pojava infekcija COVID-19 primorala je Grčku da od novembra uvede lockdown koji traje i do sada. Grčka je do sada prijavila ukupno 301.103 slučajeva zaraženih i 9.054 smrtnih slučajeva.\nNedavno je objavljeno da će kad počne sezona, biti prihvaćen i dokument koji potvrđuje postojanje antitela (za one koje su preležali COVID – 19).\nSve ove objave se uvek trebaju prihvatiti sa dozom rezerve, jer su i prošlosti političari davali slične izjave u cilju podizanja svog rejtinga u Grčkoj, gde je narod posle 6 meseci karantina na ivici pucanja!


Smederevci pozvani da podrže osnivanje stranke DJB – Semendria\nSmederevci pozvani da podrže osnivanje stranke DJB\n16. janaur 2017. DRUŠTVO – Izvor: Danas – Pokret “Dosta je bilo” pozvao je građane Smedereva da postanu osnivači stranke “Dosta je bilo” i da potpisivanjem izjave o njenom osnivanju učestvuju u formiranju “profesionalne političke organizacije koja će se boriti protiv partokratije, partijskog zapošljavanja i parazitskog sistema koji je uništio državu”.\nKako navode, političke stranke su potrebne svakom društvu, „samo ne uništiteljske i parazitske. Poručuju da je Srbiji potrebna nova politička scena “nova levica, novi centar, nova desnica, novi ljudi i nova pravila igre.”\nU saopštenju se ocenjuje da je pokret “Dosta je bilo”, zbog svog jasnog programa i doslednosti principima, postao lider opozicije po podršci koju mu građani daju i da prerasta u stranku “sa ciljem da pobedi na izborima, promeni Srbiju i napravi zdrav sistem.”\nDosta je bilo podseća da je za osnivanje stranke potrebno 10.000 potpisa, pa pozivaju sve građane da podrže osnivanje stranke i daju svoj potpis u prostorijama Dosta je bilo Smederevo, (TC Don Žon, lokal br. 29), u utorak i sredu, od 13.00 do 19.00 časova. Građani su zamoljeni da ponesu ličnu kartu, uz podsećanje da se davanjem saglasnosti na osnivanje stranke ne postaje član.\n“Pridružite nam se u stvaranju stranke koja će praviti nov sistem, koja će biti temelj potpuno nove, zdrave političke scene sa novim pravilima igre. Pokret “Dosta je bilo” prerasta u političku stranku centra. Pobedićemo na izborima i konačno napraviti od Srbije zemlju u kojoj se rado i lepo živi”, navodi se u saopštenju dostavljenom Danasu.\nNajveće iznenađenje lokalnih izbora 2016. Pokret “Dosta je bilo” ima pet, od ukupno 70 odbornika u Skupštini grada Smedereva (SNS – 44, SPS – 9, DS – 5, DSS/Dveri – 4, Zajedno za Srbiju – 3).\n« Mladić pijan pucao, teško ranio oca pa uhapšen\n„Ključa” narodni kazan u Smederevu »


Vesti, 05.06.2020, 01:30 AM\nKineski i iranski hakeri pokušali su da hakuju email naloge saradnika kandidata demokrata za predsednika SAD, Džoa Bajdena, i aktuelnog američkog predsednika Donalda Trampa. Kineski hakeri pokušali su da hakuju email naloge članova Bajdenovog izbornog štaba, dok su hakeri iz Irana napali email naloge zaposlenih u Trampovom timu.\nŠejn Hantli, šef Googleove Grupe za analizu pretnji, objavio je na Twitteru da su hakeri izveli fišing napade na email naloge zaposlenih u izbornim štabovima, ali da oni nisu našli dokaze da su napadi bili uspešni. On je saopštio da su za napade odgovorne kineska hakerska grupa APT31 i iranska hakerska grupa APT35, koje su od ranije poznate po napadima na vladine zvaničnike.\nPortparol Googlea rekao je da je kompanija obavestila nadležne savezne institucije o ovim napadima, kao i korisnike koji su bili ciljevi napada i kojima je poslato standardno Googleovo upozorenje o napadu. On je rekao da je njihova preporuka za članove izbornih štabova da koriste dodatnu zaštitu, poput njihovog Programa napredne zaštite i besplatne sigurnosne ključeve.\nMet Hil, iz Bajdenovog tima, kaže da su oni očekivali da se dogodi tako nešto. “Znali smo od početka naše kampanje da ćemo biti izloženi takvim napadima i spremni smo za njih”, rekao je Hil, dodajući da Bajdenov izborni štab ozbiljno shvata sajber-bezbednost.\nI iz Trampovog tima su potvrdili da su upoznati sa pokušajima napada, ali su odbili da govore o merama predostrožnosti koje preduzimaju.\nKada je reč o Trampovom timu, ovo nije prvi put da iranski hakeri pokušavaju da hakuju email naloge njegovih saradnika. Prošle godine Microsoft je saopštio da je iranska grupa, poznata po nazivima Phosphorous, APT 35ili Charming Kitten, bezuspešno pokušavala da hakuje emailove Trampovih saradnika.\nOd prošlogodišnjih pokušaja napada, i demokrate i republikanci poboljšali su bezbednost kada je reč o kampanjama. Demokrate su nedavno ažurirale svoju kontrolnu sigurnosnu listu za kampanje i objavili preporuke za suzbijanje dezinformacija, a republikanci su organizovali obuke kako bi što bolje edukovali saradnike u kampanji.


Tiket dana (ponedeljak, 11.02.2019) – Kladjenje.rs\nHomeTiket danaTiket dana (ponedeljak, 11.02.2019)\n11 Februara, 2019 Peca Tiket dana 0\nKo nije imao sreće za vikend, uvek mu ostaje ponedeljak da se “izvadi”. Ponuda je sasvim solidna, pa vredi pokušati sa pravljenjem tiketa.\nVulverhempton – Njukasl – GG @ 2.10 u 10Bet\nU poslednjoj utakmici 26. kola Premijer lige Vulverhempton dočekuje Njukasl. “Vukovi” su u odličnoj formi, na poslednjih pet utakmica pobedili su četiri puta, a postigli su čak 15 golova. Dakle, nemaju nikakvih problema sa napadom, dok je odbrana slabiji deo tima, pa je poklekla osam puta. Njukasl je iznenadio šampiona na svom Sent Džejms parku, ali je već u narednom kolu poražen na Vembliju od Totenhema. Ipak, jasno je da “svrake” igraju mnogo bolje nego na početku sezone, pa neće biti iznenađenje ukoliko zabeleže dobar rezultat i u Vulverhemptonu. Njukaslu su bodovi mnogo važniji, oni se nalaze tik iznad zone ispadanja i u nastavku prvenstva glavna preokupacija će im biti da što pre pobegnu iz opasne zone. Očekujemo efikasnu utakmicu u Vulverhemptonu, a smatramo da će se obe mreže tresti. Za GG u kladionici 10Bet dobićete kvotu 2.11.Registruj se na 10Bet\nJong Ajaks – Roda – 4+ @ 2.16 u 1xbet\nSeniori Ajaksa doživeli su poraz od Herenvena, čime su, najverovatnije, ostali bez šanse da preotmu titulu PSV-u. Mladi tim “kopljanika” igra sa ekipom Rode koja je do skoro igrala u eliti. Prošle godine su Ajaksovi mladići bili dominantni u drugoj ligi Holandije, ali zbog propozicija nisu mogli da napreduju u viši rang, u Erediviziju. Ove sezone igraju nešto slabije, ali je njiga glavni cilj da “regrutuju” fudbalere za prvi sastav. Trenutno su tek 13. na tabeli, dok je njihov rival, Roda iz Kerkradea na šestoj poziciji, i realno je da zavše u baražu, pošto im je prva pozicija daleko. Na poslednje četiri utakmice Rode i Ajaksa palo je po 19 golova, Rodina gol razlika, u tom intervalu, je 12:7, a Ajaksova 7:12. Mada je po kladionicama domaćin favorit, sigurni smo da ćše gledaoci, pre svega, uživati u goleadi. Naš predlog je 4+, a kvota u kladionici 1xbet za ovaj predlog je 2.16.Registruj se na 1XBet\nUkupna kvota na tiketu za ponedeljak u kladionici 1xbet iznosi 4.56\nTip dana: Roma – Porto: Može li “vučica” da ponovi prošlogodišnji uspeh?\nTiket dana (subota, 25.08.2018)\n25 Avgusta, 2018 Peca Tiket dana 0\nDakle, ko danas ne pronađe dovoljno dobrih parova koje će staviti na tiket, ne treba ni da ulazi u kladionicu. Naravno, pogoditi ih, već je druga priča. Šalu na stranu, ponuda je maksimalna, sada je […]\nDanas nas očekuje mnogo zanimljivih mečeva, a ono što će svakako sve kladioce obradovati je početak Lige šampiona. Međutim, na programu su i mečevi vanrednog šestog kola španske Segunde, kao i dueli u trećoj engleskoj […]


Fudbalski klub Partizan obavio je u Izraelu prvu rundu pregovora sa potencijalnim investitorima, a tom sastanku prisustvovao je jedan od najuticajnijih fudbalskih menadžera na svetu, Pini Zahavi. On bi uskoro mogao da počne sa ulaganjima u crno-bele, koji bi mu zauzvrat dali pravo preče kupovine Partizanovih igrača, javlja "Sportski žurnal".\nNjih dvojica su u Tel Avivu razgovarali sa ljudima iz Asocijacije izraelskih fudbalskih klubova.\n"Iskazali smo potrebu, a oni želju sa saradnjom", otkriva za "Sportski žurnal", Ratomir Babić, dugogodišnji član uprave i od jesenas potpredsednik Partizana, koji je potom pojasnio da nije bilo reči o prodaji kluba.\n"Sastanku je prisustvovao i Pini Zahavi, uz još nekoliko poslovnih ljudi, ali nema govora o prodaji! Želimo partnere, uz čiji bismo kapital uspeli da sačuvamo tim na okupu, ako Bog da osvojimo titulu i na leto napravimo iskorak u Evropi", rekao je Babić, potvrdivši plan po kome bi "Pini Zahavi i njegovi saradnici ulagali u klub iz Humske, uz interes – polaganje prava na preču kupovinu Partizanovih asova".\n"Tačno, s bitnom razlikom – bili bismo partneri! A ne da im prodamo Matiju Nastasića za 2,5 miliona evra i tu stavimo tačku, odnosno, ne zaradimo ni cent, ili vrlo malo, od njegovih budućih transfera", rekao je Babić za "Sportski žurnal".\nINDIJA TRAŽI NOVE IZVORE PRIHODA Prodaju državni udeo u nacionalnom avioprevozniku


Srbija izgubila od Danske – Nadlanu.com\nSrbija izgubila od Danske\nBEOGRAD, 7. decembra 2010. (Beta) – Ženska rukometna reprezentacija Srbije izgubila je u utorak uveče od selekcije Danske sa 20:25 (6:14), u prvom kolu takmičenja u Grupi A na Eropskom prvenstvu u Danskoj i Norveškoj.\nBEOGRAD, 7. decembra 2010. (Beta) – Ženska rukometna reprezentacija Srbije izgubila je od selekcije Danske sa 20:25 (6:14), u prvom kolu takmičenja u Grupi A na Eropskom prvenstvu u Danskoj i Norveškoj.\nU pobedničkoj ekipi najefiksnija je bila Maibrit Kvisgard sa četiri pogotka, dok je čak šest igračica Danske postiglo tri gola. U reprezentaciji Srbije Andrea Lekić postigla je sedam golova, od toga tri iz penala.\nRukometašice Srbije nisu uspele da naprave iznenađenje protiv Danske, koja je igrala na svom terenu u Alborgu.\nPred prepunim tribinama gledalaca koji su navijali sa protivnika, Srbija je loše počela utakmicu i loše odigrala prvo poluvreme. U drugom poluvremenu igrala je mnogo bolje, ali nije uspela da nadoknadi propuste iz prvog dela meča.\nNarednu utakmicu Srbija će igrati u četvrtak, 9. decembra, sa Španijom u 18.45.\nŠpanija – Rumunija 26:30 (10:15)\nDanska – Srbija 25:20 (6:14)\nCrna Gora – Rusija 24:22 (10:15)\nHrvatska – Island 35:25 (19:12)\nNemačka – Švedska 25:27 (14:12)\nUkrajina – Holandija 13:25 (8:13)\nMađarska – Slovenija 28:19 (16:10)\nNorveška – Francuska 33:22 (19:10)


Kineski pogranični gradovi u režimu strogih kovid mera\nTanjug 28. oktobra 2021. 09:21\nPEKING – Nekoliko pograničnih gradova na severoistoku Kine počelo je da pooštrava mere protiv kovid-19, ograničavajući putovanja i okupljanja na javnim mestima, dok se Kina bori protiv epidemije koja pogađa uglavnom sever zemlje.\nKina je za poslednja 24 sata prijavila 23 lokalna simptomatska slučaja, pokazali su današnji zvanični podaci, što je manje od 50, zabeleženo dan ranije, čime je ukupan broj porastao na 270, od 17. oktobra, kada je počela aktuelna epidemija, prenosi Rojters.\nIako je taj broj mali u odnosu na mnoga žarišta izvan Kine, širenje na više od deset provincijskih oblasti i politika nulte-tolerancije primorali su lokalne zvaničnike da pooštre ograničenja, ponovo potiskujući uslužni sektor, uključujući turističke i ugostiteljske kompanije.\nU severoistočnoj provinciji Hejlungđang, koja deli granicu sa Rusijom, grad Heihe je juče otkrio jedan lokalni potvrđeni slučaj, plus tri asimptomatska slučaja, koje Kina računa odvojeno od pacijenata sa potvrđenim simptomima.\nGrad od 1,3 miliona, uveo je, kao i još neki u toj provinciji, obustavu proizvodnih aktivnosti i poslovanja u urbanim sredinama, osim osnovnih, a zabranjen je ulazak i izlazak iz tih područja iz neprioritetnih razloga i obustavljen autobuski i taksi prevoz.\nPrema lokalnim medijima, takođe su prekinuti letovi iz grada i neke železničke usluge, a ostaje nejasno kako je nastalo žarište u Heiheu i da li je neko od zaraženih povezan sa epidemijama u drugim regionima.\nVisoka stopa vakcinacije u Kini bi u principu mogla da omogući prelazak na manje ometajuću epidemijsku strategiju, poštoje prema podacima od 23. oktobra, 76 odsto od 1,41 milijarde stanovnika Kine primilo kompletne doze.


JANKOVIĆ ZA ALBANSKE MEDIJE: Ne bi spreči da Kosovo dobije stolicu u UN | Vesti Dana\nPredsednik Pokreta slobodnih građana, Saša Janković, izjavio je da ne bi sprečavao Kosovo u demokratskom razvoju i članstvu u međunarodnim organizacijama, a za hapšenje Marka Đurića kaže da je posledica delovanja lidera koji dovode u opasnost bezbednost ljudi radi „neograničenog opstanka na vlasti“.\nSaša Janković (Foto: Screenshot)\nU intervjuu za Radioteleviziju Kosovo, Janković je ponovio stav da je suverenost Srbije na Kosovu nepopravljivo narušena 1990-ih.\nTreba, smatra Janković, prihvatiti realnost, ali da od srpskih političara ne bude traženo da priznaju kosovsku nezavisnost.\n– Ja ne bih sprečavao Kosovo u demokratskom razvoju i članstvu u međunarodnim organizacijama – naveo je Janković, koji tvrdi da još ništa nije urađeno po pitanju suočavanja sa prošlošću, a da se dijalog između Prištine i Beograda vodi na nedemokratski način, u atmosferi, kako kaže, mržnje i huškanja na rat.\nZabluda je, tvrdi, da članstvo Kosova u UN znači i priznavanje nezavisnosti.\nZa Jankovića su poslednji događaji u Kosovskoj Mitrovici, kada su napadnuti Srbi na okruglom stolu u okviru unutrašnjeg dijaloga o rešenju pitanja KiM i hapšenje Marka Đurića, zabrinjavajući jer, prema njegovom tumačenju, posledica su „delovanja lidera koji žele neograničen opstanak na vlasti“.\nJanković tvrdi da su i Kosovo i Srbija, ali i ceo region žrtve atmosfere konflikta i lidera koji, kako kaže, „lažnim pobedama žele da opstanu na vlasti“.\nZa Jankovića su „lažni konflikti“ hapšenje Đurića, „šareni vozovi“, pa do, kako kaže, navodnog kamenovanja Aleksandra Vučića u Srebrenici.\nJedan od tih konflikata, koje naziva lažnim, mogao bi se, strahuje Janković, jednog dana izmaći kontroli i ugroziti bezbednost.\n– Pogubna je situacija da se u 21. veku u Evropi, nacionalna sigurnost i bezbednost ljudi i ljudska prava, kao i stabilnost u regionu trampe za podršku pred međunarodnom zajednicom i neograničen ostanak na vlasti – naveo je Janković.\nU takvoj situaciji, smatra, dijalog Beograda i Prištine se vodi na nedemokratski način.\nZa Jankovića je dijalog o normalizaciji odnosa Beograda i Prištine „privatna predstava“ u kojoj, kako kaže, „međunarodna zajednica učestvuje nadajući se najboljem“.\nPrema njegovom rečima, još ništa nije urađeno po pitanju rešavanja sukoba koji je počeo 1990-ih.\nPredsednika Aleksandra Vučića krivi za predaju Kosova u ruke, kako kaže, kosovskih vlasti.


Tag / VN Španije / Vesti online\nHamilton bolji od Fetela u ludoj trci u Barseloni\nVozač Mercedesa Britanac Luis Hamilton pobedio je danas na Velikoj nagradi Španije u Formuli 1 koja je vožena na stazi u Barseloni.\nNiko Rozberg zadržao je pol poziciju osvojenu na zvaničnom treningu i trijumfalno završio trku na stazi Katalunja u Španiji. Ovim trijumfom, nemački vozač se približio klupskom kolegi Luisu...\nHamilton: Rozberg je bio brži!\nVozač Mercedesa Luis Hamilton rekao je da je zadovoljan što je tokom trke uspeo da odbije napade klupskog kolege Nika Rozberga, čime je ostvario svoju prvu pobedu u karijeri u trci za Veliku...\nPodrška Šumaheru: Iz Ferarija s ljubavlju\nVozači Ferarija i članovi ekipe okupili su se danas, uoči trke za Veliku nagradu Španije, da pošalju poruku podrške sedmostrukom svetskom šampionu Mihaelu Šumaheru i da obeleže njegovu prvu...\nVN Španije: Hamilton bez premca\nHamilton i Alonso polako odustaju od titule\nBivši šampioni Formule jedan Luis Hamilton i Fernando Alonso ocenili su da je posle pobede Sebastijana ...\nDominacija Red Bula se nastavlja\nFetel: Hamilton me dosta namučio\nAktuelni svetski šampion u Formuli jedan Nemac Sebastijan Fetel izjavio je da je zadovoljan četvrtom pobedom u 2011. godini.\nF1: Nova pobeda Fetela\nVozač Red Bula Sebastijan Fetel pobednik je Velike nagrade Španije, koja je u sklopu šampionata Formule 1 vožena na stazui Katalinja kod Barselone. Fenomenalnom Nemcu ovo je četvrta pobeda ove...


Željko Mitrović organizovao žurku u bolnici : Crveni tepih\nŽeljko Mitrović organizovao žurku u bolnici\nZdravstveno stanje vlasnika ružičaste televizije Željka Mitrovića je sve bolje, što potvrđuje i činjenica da je novogodišnje praznike proslavio u krugu porodice i napravio pravu žurku u bolnici „Sent Franciskus“ u Flenzburgu kraj Hamburga!\nNovogodišnju noć Željko je dočekao sa suprugom Milicom, koja je od samog početka neprekidno uz njega, ali i sa svojim mezimicama Kristinom i Andreom koje su im se pridružile u najluđoj noći, saznaje „Alo!“ od dobro obaveštenog izvora bliskog Mitrovićima.\n- Milica je imala želju da Željku priredi nezaboravan doček Nove godine, pa mu je priredila iznenađenje. Naime, ona je kod bolničkog osoblja izdejstvovala da se poslednjih dana 2010. kao i za sam doček njima pridruže njihove ćerke Kristina i Andrea – kaže naš izvor i dodaje:\n- Kada je video ćerke, Željko je zablistao od sreće i potpuno zaboravio gde se nalazi. Odmah im je organizovao žurku u svom bolničkom apartmanu, priredili su večeru, a potom su pustili muziku i zajedno slavili. Muzika i graja koje su dopirale iz njegovog apartmana bile su toliko glasne da su se poslovično hladni i rezervisani Nemci sa čuđenjem pitali šta se dešava u susednom delu bolnice, a u jednom trenutku su čak došli članovi osoblja da ih opomenu da prestanu sa bukom! Ali, to nije omelo njihovu sreću niti im pokvarilo raspoloženje, pa su do kasno u noć ostali da pevaju i uživaju u najneobičnijem dočeku koji će u životu imati – zaključuje izvor lista “Alo“.


Početna Izjave Obećanja Imaćemo pola miliona kineskih turista tokom 2017.\nPredsednik Srbije o rastu broja kineskih turista\nOtvoreni parlament, 5. decembar 2016.\nMeđutim, od Vučićevih pola miliona Srbiju je tokom prošle godine posetilo oko deset puta manje turista iz Kine, uključujući Hong Kong - tačno 51.691. Neko bi, možda s pravom, rekao da ovo i nije klasično obećanje, jer Vučić nije mogao mnogo da utiče na to koliko će posetilaca iz Kine doći u Srbiju. Ipak, budući da je toliko omanuo i najavio stotine hiljada turista, očigledno bez osnova, Vučić će svakako dobiti ocenu “neispunjeno”.\nInače, ovo očekivanje moglo je biti posledica entuzijazma zbog tada najavljenog direktnog leta Beograd – Peking. U to vreme iz Turističke organizacije Srbije uveravali su nas da su kineski građani, nakon najava o međusobnom ukidanju viza između Kine i Srbije, veoma zainteresovani za obilazak Srbije, a da je glavni preduslov za povećanje broja turista iz Kine uvođenje direktne avio-linije Beograd - Peking.\nU međuvremenu, vize između Srbije i Kine jesu ukinute, uveden je i novi let - doduše ne direktan, već preko Praga - i broj turista iz Kine, prema zvaničnim podacima Republičkog zavoda za statistiku, jeste porastao za više nego duplo u odnosu na prethodnu godinu, kada ih je bilo 18.409. Tačnije 2,8 puta. Ipak, sve to je i dalje daleko od najavljenog.


Prosečna plata je kao u maju prošle godine - Istinomer\nProsečna plata je kao u maju prošle godine\nPremijer Srbije o prosečnoj plati. (TV Pink, 30. 6. 2015. godine)\n„Interesantno je da su nam se plate izjednačile sa majem prošle godine. Razlika je u dve stotine dinara. Bez obzira na to što su plate u javnom sektoru niže, plate u privatnom sektoru su dostigle značajno viši nivo i izjednačili smo se sa prošlom godinom, to su podaci koji govore da smo napravili veliki rezultat.“\nhttps://www.istinomer.rs/izjava/prosecna-plata-je-kao-u-maju-prosle-godine/ 2015-07-15 5 5 0 Istina Istinomer\nPremijer Srbije je, predstavljajući ekonomske rezultate Vlade na čijem je čelu, naveo da je, i pored smanjenja primanja zaposlenih u javnom sektoru, prosečna plata u maju u Srbiji na istom nivou kao i pre godinu dana, u maju 2014. godine. Vučić je istakao da smanjenje plata u javnom sektoru nije uticalo na smanjenje prosečne plate u Srbiji zato što su porasle plate u privatnom sektoru.\nPrema podacima Republičkog zavoda za statistiku prosečna plata u maju ove godine bila je 43.964 dinara, dok je u maju 2014. godine bila 44.184 dinara, što je 220 dinara manje. U tabeli može da se vidi kako se kretala prosečna plata u Srbiji u poslednjih godinu dana.\nU prosečnoj plati učestvuju primanja i iz javnog i iz privatnog sektora. Zbog smanjenja plata u javnom sektoru u novembru prošle godine, prosek plata u maju ove godine smanjen je u odnosu na maj 2014. Tako je, prema podacima Republičkog zavoda za statistiku (RZSO), prosečna plata u javnom sektoru u maju ove godine manja za 6,3 odsto u odnosu na maj 2014. godine (sa 50.050 dinara u 2014. na 47.268 dinara u maju ove godine). Međutim, taj pad se nije odrazio na ukupnu prosečnu platu koja je ostala na istom nivou kao u maju 2014. godine zahvaljujući rastu primanja u privatnom sektoru. Kako je Istinomer saznao u RZSO, prosečna primanja u privatnom sektoru su u maju veća za 7,7 odsto u odnosu na maj prethodne godine. Tako je prosečna plata kod privatnika u maju prošle godine bila 34.059 dinara, dok je u maju ove godine bila 36.698 dinara.\nDa se radi o trendu porasta plata u privatnom sektoru pokazuje i podatak da je prosečna plata u privatnom sektoru u periodu januar – maj 2015. godine porasla za sedam odsto, dok je u javnom sektoru opala za 6,5 odsto u poređenju sa istim periodom 2014. godine.\nNa osnovu podataka koje smo dobili od Republičkog zavoda za statistiku vidi se da je prosečna plata u Srbiji u maju na istom nivou kao i u maju 2014. godine.\nIpak, koliko ovi statistički podaci odgovaraju realnom stanju teško je reći. Naime, ekonomisti napominju da statistika ne može precizno da zabeleži primanja u privatnom sektoru zbog toga što neretko vlasnici radnicima preko računa isplaćuju samo deo zarade, dok im ostatak daju “na ruke”. Statistika može da izmeri samo onaj deo novca koji se uplaćuje preko računa. Sa druge strane, u javnom sektoru sve isplate idu preko računa, pa statističari imaju potpuni uvidu u promene koje se dešavaju kod tih primanja.\nEkonomista Vladimir Vučković kaže da je, i pored statistike koja tako pokazuje, pitanje da li privatni sektor u poslednjih godinu dana stvarno više zapošljava i plaća svoje radnike ili, zbog većeg angažovanja Poreske uprave, prijavljuju tačnije rezultate svog rada.\n„Moguće je da su poslodavci ranije prijavljivali minimalnu zaradu svojih zaposlenih, a da su sada primorani da prijavljuju realno“, rekao je Vučković za Istinomer.\nBudući da je prosečna plata u maju ove godine gotovo ista kao u istom periodu prošle godine, što je tvrdio premijer Vučić, njegovu izjavu ocenjujemo kao istinitu.\nplate prosečna plata javni sektor


Saudijska Arabija ulaže 427 milijardi dolara u industriju i infrastrukturu – Bankar.me\nSaudijska Arabija ulaže 427 milijardi dolara u industriju i infrastrukturu\nJanuary 29, 2019 AZIJA, BIZNIS, SVE VIJESTI Leave a comment\nSaudijska Arabije, privredno najjača zemlja u arapskom svijetu, saopštila je danas da pokreće ambiciozni program od oko 427 milijardi dolara investicija u sektore industrije i infrastrukture kako bi smanjila svoju zavisnost od nafte.\nVlasti su najavile da su potpisale 37 ugovora ukupne vrijednosti od 55 milijardi dolara sa stranim i lokalnim investitorima.\nProgram, najavljen na ceremoniji u Rijadu u prisustvu princa prijestolonasljednika Muhameda bin Salmana, dio je ekonomskog plana “Vizija 2030” namjenjenog diversifikaciji privrede u Saudijskoj Arabiji koja često zavisi od variranja cijena nafte na tržištu.\nSaudijske vlasti su ranije najavile ogromne projekte vrijedne nekoliko stotina milijardi dolara, ali neki projekti još nijesu počeli da se ostvaruju. Među njima je najavljena djelimična privatizacija naftnog giganta Aramko (Aramco) koja je nekoliko puta odgađana.\nSaudijski ministar energetike Halid al Falih izjvio je da će investicije biti sprovedene u okviru nacionalnog programa razvoja u oblasti industrije, rudarstva, energetike i logistike.\nPrevious Raičević održao sastanak sa novim menadžmentom AD „Luka Bar“\nSljedeći Erste Bank: Dnevni finansijski pregled – 29.01.2019.


Obilazeći objekat, Mali se uverio da je tri dana pred početak ove sportske manifestacije sve spremno za veliki spektakl, naglasivši da arena nikada nije izgledala bolje nego sada.\n– Medijski prsten i medijska kocka su postavljene, ozvučenje i osvetljenje je novo, a valja istaći da sve što je kupljeno od opreme ostaje u vlasništvu "Štark arene". Uređeni su i platoi oko dvorane, a ukupno je Grad Beograd uložio oko dva miliona evra u poslednjih nekoliko meseci kako bi dvorana izgledala kako izgleda danas - poručio je Mali.\nOn je dodao da se očekuje preko 20.000 turista u Beogradu, prevashodno iz zemalja iz kojih dolaze finalisti, odnosno Turske, Španije, Litvanije i Rusije, što će podrazumevati vanredno sletanje oko 50 aviona na aerodrom "Nikola Tesla".\n- Beograd će od 18. do 20. maja prvi put biti domaćin završnog turnira košarkaške Evrolige. Čelnici ovog takmičenja su prezadovoljni i kažu da su pripreme urađene na najbolji mogući način. Ostalo je još samo da se postavi parket, ali to rade njihove ekipe – rekao je gradonačelnik.\nDirektan televizijski prenos, dodao je, moći će da se gleda u više od 200 zemalja.\n- To je sjajna prilika za promociju Beograda i Srbije, kao i još jedna šansa da pokažemo da smo sportska i košarkaška velesila. Tokom vikenda Beograd će biti košarkaški centar Evrope, a paralelno sa završnim turnirom, naš grad će biti domaćin i juniorskog Fajnal for takmičenja, uz učešće dva domaća kluba – "Crvene zvezde" i "Mega Bemaksa" - kazao je on.\nPredsednik gradske skupštine Nikola Nikodijević precizirao je da je fan-zona sastavni deo organizacije Fajnal fora. Ona, kako je rekao, služi za promociju košarke, ali i sponzora koji prate Evroligu.\nNikola Nikodijević i Siniša Mali\n- Predviđeno je da traje u petak, subotu i nedelju, od 10 do 22 sata, na Kalemegdanu. To je simbolično mesto gde se rodila i srpska, jugoslovenska i evropska košarka i tu sve posetoioce čeka puno zabave i različitog pograma. Predviđene su revijalne i humanitarne utakmice, programi za decu, razne promocije – multimedijalni događaj za sve uzraste – rekao je Nikodijević.


Sačuvati nezavisnost uprave za nabavke – Nadlanu.com\nObjavljeno 9. sep 2011. / 14:37:26\nBEOGRAD, 9. septembra 2011. (Beta) – Predsednik Državne revizorske institucije Slovenije Igor Šoltes preporučio je da Srbija sačuva nezavisnost Uprave za javne nabavke, saopštila je u petak Uprava za javne nabavke Srbije.\nŠoltes je ukazao da Srbija treba da izbegne negativne posledice koje su se desile Sloveniji kada je ukinula tu instituciju.\n“Ukidanje takvih institucija donosi loše rezultate što se manifestuje u netransparentnoj potrošnji javnih sredstava, a najviše gube gradjani”, rekao je Šoltes u Vršcu, tokom obuke lokalnih zvaničnika za javnu nabavku.\nDirektor Uprave za javne nabavke Srbije Predrag Jovanović je izjavio da je Evropske komisije u izveštaju o napretku Srbije za 2011. godinu preporučila vlastima Srbije da unaprede primenu zakona o javnim nabavkama.\nOn je istakao da je Uprava uvodjenjem portala za oglašavanje javne nabavke uštedela 15 miliona evra.


Predsednik Vučić obišao radove na izgradnji vijadukta „Čortanovci“ na brzoj pruzi Beograd-Budimpešta\nPredsednik Aleksandar Vučić obišao je danas radove na izgradnji vijadukta „Čortanovci“ na železničkoj deonici Stara Pazova – Novi Sad, u okviru izgradnje pruge za velike brzine između Beograda i Budimpešte. Obilasku su prisustvovali i potpredsednica Vlade i ministarka građevinarstva, saobraćaja i infrastrukture prof. dr Zorana Mihajlović, pokrajinski premijer Igor Mirović i ambasador Ruske Federacije u Srbiji, Aleksandar Bocan-Harčenko.\nPredsednik je, obraćajući se novinarima nakon obilaska radova na ovoj deonici pruge između Beograda i Novog Sada, naglasio da su radovi na izgradnji vijadukta i tunela kod Čortanovaca najveći železnički infrastrukturni projekat koji se trenutno izvodi u Evropi. Vijadukt dužine tri kilometra nalazi se na izlazu iz tunela na mestu gde se brdovit teren spušta u ravnicu. Nosiće ga 58 stubova, od kojih će najviši biti 28 metara.\nZahvalivši se srpskim i ruskim radnicima na obavljenom poslu, predsednik Vučić je rekao da će se nastaviti sa investicijama i u drugim delovima Srbije.\n„Ako je most Vrla simbol Grdelice, vijadukt kod Čortanovaca biće simbol sveukupnog napretka Srbije, brzih pruga i možda najlepše mesto koje može da se vidi“, rekao je predsednik Vučić.\nOn je istakao je da je veoma zadovoljan kako radovi napreduju i da će se, kada projekat bude završen, od centra Beograda do centra Novog Sada stizati za 30 minuta.\nAmbasador Rusije Aleksandar Bocan-Harčenko, nakon obilaska radova sa predsednikom Srbije na izgradnji vijadukta „Čortanovci“, rekao je da je reč o veličanstvenom projektu koji je i od evropskog značaja.\nPredsednik je, na pitanje kakvi su planovi za prugu Beograd – Bar, rekao da Rusi rade projekat Valjevo – Vrbica, dužine 210 kilometara, a da je završena rekonstrukcija pruge Resnik – Valjevo. Kada se završi projekat za sedam, osam ili deset meseci, izdvojiće se novac iz velikog investicionog plana od 10 milijardi evra, kako bi se te železničke trase spojile sa Crnom Gorom. On je danas najavio da će razgovarati sa Crnom Gorom oko planova za modernizaciju pruge Beograd-Bar.\nPotpredsednica Vlade Srbije i ministarka građevinarstva, saobraćaja i infrastrukture prof. dr Zorana Mihajlović, rekla je danas prilikom obilaska u izjavi za RTS, da će modernizacija železnice omogućiti da Srbija postane nezaobilazna ruta i u železničkom saobraćaju i da zajednički projekti sa Ruskim železnicama doprinose tom cilju.\nOna je naglasila da je za Srbiju važna modernizacija kompletnog železničkog Koridora 10, kako bi se bolje povezala ka jugu sa Severnom Makedonijom i Grčkom.\n“Pripremamo i nove projekte koje ćemo raditi sa Ruskim železnicama. Iduće godine počeće izgradnja novog dispečerskog centra na železnici, a narednih meseci radiće se i projektna dokumentacija za nastavak rekonstrukcije barske pruge, od Valjeva do granice sa Crnom Gorom, gde očekujemo da počnemo radove 2021. godine”, rekla je ona.\nRadovi na izgradnji vijadukta i tunela Čortanovci počeli su 11. avgusta 2017. Rok za završetak radova je 52 meseca, a vrednost posla je 337,6 miliona dolara.


Dečija pisma Deda Mrazu ove godine bez odgovora : Nadlanu.com\nDečija pisma Deda Mrazu ove godine bez odgovora\nENKORIDŽ, Aljaska, 19. novembra 2009. (Beta-AP) - Iako iz svih krajeva sveta pišu Deda Mrazu na Severnom polu, malo je verovatno da će deca ove godine dobiti odgovor od bradatog deke u crvenom odelu ili njegovih pomoćnika.\nAmerička poštanska služba ukinula je akciju pokrenutu 1954. u gradiću na Aljasci u kojoj su dobrovoljci godišnje odgovarali na 150.000 dečijih pisama upućenih Deda Mrazu. Uprava pošte navodi da se problem pojavio prošle zime, kada je jedan poštanski radnik u Merilendu prepoznao jednog od dobrovoljaca u programu Operacija Deda Mraz kao registrovanog seksualnog prestupnika. Taj radnik je reagovao pre nego što je dobrovoljac odgovorio na dečije pismo.\nAmerička pošta sada dobrovoljcima u sličnim programima zabranjuje pristup prezimenima i adresama dece. Predstavnica za štampu poštanske službe Pamela Mudi kazala je da sprovođenje takvih mera nije izvodljivo u programu na Aljasci.


14.12.2021 u 17:15\nVatrogasci-spasioci imali više od 120 intervencija, spasili 17 osoba\nVatrogasci-spasioci su proteklih dana, tokom snežnih padavina imali više od 120 intervencija, a spasili su 17 osoba, rekao je danas v.d načelnik Sektora Ministarstva unutrašnjih poslova (MUP) za vanredne situacije Luka Čaušić. Čaušić je naglasio da su pripadnici Sektora za vanredne situacije, iako to nije u opisu njihovog posla, proteklih mesec dana u planinsko-brdskim krajevima krčili šume i sekli granje koje je padalo na strujne vodove i ugrožavalo dotok električne energije u domaćinstvima. Rekao je i da niko od građana nije stradao od hladnoće, te pohvalio rad pripadnika Sektora MUP za vanredne situacije. Čaušić je za Televiziju Pink rekao da su 324 vatrogasca-spasioca bila angažovana sa 127 vozila, saopštio je MUP. Ocenio je da se situacija u Srbiji nakon snežnih padavina\n14.12.2021 u 15:05\nVanredna situacija u sedam opština zbog problema sa snegom\nVanredna situacija je proglašena u sedam opština u Srbiji – Arilju, Bajinoj Bašti, Ivanjici, Lučanima, Novoj Varoši, Ljuboviji i Krupnju. Vlažan i težak sneg pokidao je dalekovode i oborio bandere širom zemlje, ekipe su na terenu i saniraju kvarove, preneo je RTS. Saobraćajnice se čiste po prioritetima, a glavni putni pravci su prohodni. Predsednik Opštine Arilje Predrag Maslar izjavio je da više od 48 sati više od 1.300 domaćinstava u toj opštini nema struje. „Na sreću, nemamo težih situacija, bolesnih ljudi. Nadamo se da ćemo za 24 sata uspeti da normalizujemo stanje sa dodatnom mehanizacijom, koju ćemo uvesti preko vanredne situacije”, rekao je Maslar, javlja Beta. Vanredna situacija je uvedena i u Bajinoj Bašti, kako bi se angažovala sva raspoloživa mehanizacija za čišćenje\n14.12.2021 u 09:11\nVanredna situacija u pet opština u Srbiji\nVanredna situacija je proglašena u pet opština u Srbiji - Ivanjici, Lučanima, Novoj Varoši, Ljuboviji i Krupnju. Kvar na bloku A1 TENT-a Obrenovac je otklonjen noćas i građani su dobili struju i grejanje, potvrdio je za RTS predsednik te opštine Miroslav Čučković. Vlažan i težak sneg pokidao je dalekovode i oborio bandere širom zemlje, bez struje je trenutno oko 28.000 korisnika a ekipe na terenu saniraju kvarove, javlja Beta. Osnovne i srednje škole u Krupnju neće raditi tri dana zbog velike količine snega, a prvi radni dan je četvrtak, 16. decembar.\n13.12.2021 u 16:00\nElektrodistribucija: Naše ekipe prepolovile broj kvarova\nElektrodistribucija Srbije objavila je danas da, zahvaljujući angažovanju ekipa tog preduzeća, broj korisnika bez napajanja električnom energijom trenutno iznosi oko 55.000, što je oko 1,54 odsto ukupnog broja korisnika tog distributivnog sistema, čime je broj kvarova u odnosu na noćas smanjen za pola. Istaknuto je da su sve raspoložive ekipe tog preduzeća nastavile intenzivno saniranju posledica velikog nevremena, praćenog obilnim snežnim padavinama i jakim vetrom, koje je nanelo velike štete distributivnoj mreži širom Srbije. Najteža situacija je, kako je navedeno, i dalje u delovima Kolubarskog, Zlatiborskog, Mačvanskog i Moravičkog upravnog okruga. Poručeno je da će posao na otklanjanju kvarova biti nastavljen neprekidno, sve dok ne budu sanirani svi kvarovi i obezbeđeno\n13.12.2021 u 10:39\nPalo 15-40 centimetara snega, kreće čišćenje drugog prioriteta\nU Beogradu je za nepunih 12 sati palo od 15 do 40 centimetara snega, izjavio je rukovodilac zimske službe JKP „Beograd put” Željko Maravić i dodao da su ulice prvog prioriteta očišćene, te da se kreće u čišćenje saobraćajnica drugog prioriteta, javlja Tanjug. „Nemamo kritičnih mesta na celom području u zoni naše odgovornosti. Javni gradski prevoz je jutros krenuo na vreme”, rekao je Maravić. On je za tv K1 naveo da sneg još uvek pada i dodao da je, imajući u vidu količinu i visinu snega koji je napadao, sve to iziskivalo mnogo rada, ljudi i mehanizacije kojom „Beograd put” raspolaže. „Uradili smo pune profile kolovoza i nastavićemo da dorađujemo te ulice i čistimo ako sneg ponovo padne, nadamo se da neće toliki. Sada ‘napadamo’ drugi prioritet, sporedne ulice”, rekao je Maravić. Naveo je\n13.12.2021 u 08:44\nTokom dana biće normalizovano grejanje u Obrenovcu, obustava nastave na 48 sati\nSistem grejanja u Obrenovcu trebalo bi da bude normalizovan tokom dana, rekao je zamenik gradonačelnika Beograda Goran Vesić. „Ja sam na vezi sa predsednikom opštine Obrenovac Miroslavom Čučkovićem, njihova toplana radi na malo drugačiji način, ona je vezana za Termoelektranu Nikola Tesla (TENT) i suštinski ne pripada gradu”, rekao je Vesić za Radio-televiziju Srbije, prenosi Beta. Prema njegovim rečima, na teritoriji Beograda ima sitnijih elektrokvarova koje „Elektrodistribucija” rešava u hodu, ali nema većih problema kakvih je bilo juče. Vesić je dodao da u pojedinim delovima Beograda još uvek ima problema sa saobraćajem, kako je rekao, na mestima gde je palo drvo ili ostalo zaglavljeno vozilo, ali da se svi ti problemi rešavaju i da je omogućeno funkcionisanje javnog prevoza. „U\n12.12.2021 u 22:56\nSlabljenje snega se očekuje u toku noći, dok će u ponedeljak biti oblačno, povremeno sa snegom koji će biti mnogo slabijeg intenziteta, uz manje povećanje visine snežnog pokrivača. Jedino na području Vojvodine doći će do delimičnog razvedravanja, kažu u RHMZ. U utorak i sredu neće biti padavina. Očekuje se slab jutarnji mraz, a dnevna temperatura biće oko i malo iznad nula stepeni.U četvrtak se u čitavoj Srbiji očekuje prolazno naoblačenje sa severa, uz mešovite padavine - kišu i sneg u nižim predelima. Padavine će biti uglavnom slabog intenziteta.Od petka do kraja sedmice na području Vojvodine i Beograda prognozira se uglavnom suvo vreme, a u brdsko-planinskim predelima povremeno se očekuje provejavanje slabog snega.Dnevne temperature u toku naredne sedmice će se zadržati oko i malo


Kaže kako Zapadne sile, pogotovo Evropska unija, trebaju pristupiti procesu pomirenja u BiH na novi, “robustniji” način, izjavio je Incko za AP, te objasnio da je pristup koji je međunarodna zajednica imala prema BiH tokom poslednje decenije bio pogrešan, prenosi Srpskainfo.\n– Kada govore o evropskim vrednostima, to je ponekad samo prazna priča. Na primer, po pitanju vladavine zakona. Niko od političara ovo ne shvata ozbiljno – rekao je Incko, te dodao da “većina političara ne želi vladavinu zakona”.\n– Novi pristup bi trebao biti više propisan, trebao bi biti robustniji i mora postojati osećaj hitnosti – naglasio je on.\nU objašnjenju, AP navodi da su Inckovi prethodnici koristili široka ovlaštenja koje je mirovni sporazum dao visokom predstavniku da nameće zakone ili otpušta zvaničnike koji su potkopavali krhku posleratnu etničku ravnotežu, što uključuje sudije, državne službenike i članove parlamenta.\nZatim je upozorio na rastući uticaj Kine i Rusije, te dodao da “ne ostaje još puno vremena”.\nValentin Incko visoki predstavnik u BiH\n– Zaista bih molio Europsku uniju da ubrizga osećaj hitnosti u ovo pitanje, jer ljudi ne mogu čekati večno. Perspektiva (članstva u EU) je previše daleko (…) Situacija se na terenu ne popravlja – naglasio je on.\nAli i pored svega toga, Incko je izrazio poverenje u svog naslednika koji će preuzeti dužnost 1. avgusta, Kristijana Šmita te i u samu BiH gde, po njegovim rečima, obični ljudi “žive zajedno, surađuju” i to “dobro funkcioniše”.\n“Manje Dejtona, a više Brisela”\n– Ipak, 2009. godine, “međunarodna zajednica odlučila je da se prisustvo Kancelarije visokog predstavnika mora smanjiti, da treba biti “manje Dejtona, a više Brisela” – objasnio je Incko, dodavajući da je takva politika je propala, te su zajedničke institucije bile “konstantno pod napadom”.\n– Pokušali smo ovo tokom poslednjih 12 godina – rekao je Incko, uz objašnjenje da je cilj bio da bude više “lokalnog vlasništva” nad procesima u BiH, ali po njegovim rečima to “nije prošlo tako sjajno”.\nKaže da je počeo braniti državne institucije, uključujući samu državu, te državni sud i druge državne institucije.\n– Pola miliona ljudi napustilo je BiH u poslednjih 15 godina, među njima mnogi od najbistrijih, i ne želimo da ova zemlja bude prazna zemlja u kojoj žive samo političari i penzioneri, umirovljenici – rekao je Incko.\n– Ne možemo sebi priuštiti da ne radimo ništa – naglasio je on.


PUTIN: Nadam se da će među Ukrjincima preovladati zdrav razum ali ako ne... | Vestinet.rs\nPočetna AKTUELNO\tPUTIN: Nadam se da će među Ukrjincima preovladati zdrav razum ali ako ne…\n„Što se tiče diplomatskog predstavnika, ambasadora u Ukrajini — govorićemo posebno. Ali razvoj trgovinsko-ekonomskih veza treba da bude u stalnom centru naše pažnje“, dodao je Putin.\nPredsednik Rusije se nada da će u ukrajinskim vlastima prevladati zdrav razum, a Moskva ne planira da odustane od odnosa sa Kijevom.\n„Nadam se da te provokacije neće biti konačan izbor naših partnera i da će prevladati zdrav razum“, izjavio je Putin na sastanku sa članovima\n„Mi ne nameravamo da odustajemo od naših odnosa, bez obzira na nespremnost vlasti u Kijevu da ima pune diplomatske odnose na nivou ambasadora. Bez obzira na to, mi ćemo stvoriti mogućnosti za razvoj kontakata i njihovu podršku“, dodao je ruski predsednik.\nŠto se tiče diverzije na Krimu, predsednik Rusije je rekao da su, po svemu sudeći, partneri u Kijevu doneli odluku da eskaliraju situaciju.\nOtvarajući zasedanje Saveta bezbednosti Rusije, na kojem je osim članova Saveta bezbednosti prisustvovalo i izaslanik predsednika u Južnom federalnom okrugu Vladimir Ustinov, Putin je istakao da će tema današnjeg razgovora biti dodatno obezbeđenje stanovnika i gostiju Krima.\n„Jasno je da smo se okupili nakon incidenta, posle sprečavanje pokušaja upada na teritoriju diverzantskih jedinica ukrajinske vojske. Po svemu sudeći, naši partneri u Kijevu doneli su odluku da zaoštre situaciju i jasno je zašto su to uradili“, rekao je Putin.


OSSRB - U Kragujevcu održan Seminar o metodama rada NTC programa\nDr Ranko Rajović je saradnik UNICEF za ranu edukaciju i gostujući predavač na fakultetima u nekoliko država. Osnivač je Mensa Srbije, a inicijator je i jedan od osnivača Mensa Slovenije, Bosne i Hercegovine i Crne Gore. Predsednik Mensa Srbije u dva mandata, dugogodišnji član Borda direktora svetske Mense (2000 – 2010) i predsednik Komiteta za darovitu decu svetske Mense (2010 – 2012). Na kongresu Mensa International, održanom na Novom Zelandu krajem oktobra 2010. imenovan je za predsednika Komiteta svetske Mense za darovitu decu. Ova počast je usledila posle višegodišnjeg bavljenja darovitom decom i programima u vezi sa darovitošću najmlađih.\nDr Ranko Rajović je u saradnji sa OSS osmislilo koncept NTC sportskih radionica. Najvažniji period za razvoj mozga je od treće do desete godine, a motorika predstavlja značajan segment ukupnog razvoja. Specifičnim vežbama, inovativnim metodama, integracije senzomotornih i asocijativnih regija mozga podstiče se razvoj, kako motoričkih, tako i kognitivnih sposobnosti.\nIgra kao unutrašnja motivacija deteta je ključni faktor NTC programa.\nNTC program karakterišu tri faze sprovođenja.\nSastavni deo prve faze su evolutivno podržavajuće aktivnosti koje podrazumevaju kompleksne motoričke aktivnosti uključujući finu motoriku, dinamičku akomodaciju oka, rotaciju, ravnotežu i kretanje.\nDrugu fazu NTC programa karakterišu misaone klasifikacije, misaone serijacije i asocijacije, dok treća faza predstavlja rad na razvoju divergentnog i konvergentnog mišljenja, kao i funkcionalnog znanja.\nSve tri faze NTC programa se sprovode kroz igru, koja kao bitna potreba deteta predstavlja ključni faktor sprovođenja NTC programa. Ove tri faze sjedinjuju senzo-motorni i kognitivni razvoj deteta.\nProgram NTC se već devetu godinu sprovodi u nekoliko evropskih država, a počeo je da se širi i van granica Evrope. NTC program se sprovodi u 17 država Evrope, a akreditovan je od strane Ministarstva obrazovanja u 7 država (Srbija, Slovenija, Hrvatska, Češka, Crna Gora, Severna Makedonija i Bosna i Hercegovina). U drugim državama, sprovodi se u saradnji sa obrazovnim institucijama (Italija, Grčka, Švedska, Island, Mađarska, Rumunija, Bugarska, Švajcarska, Slovačka i Poljska).


Njujork/London -- Indeksi akcija Njujorške berze pretrpeli su protekle sedmice najoštriji pad od jula 2002. godine.\nIndeksi akcija u Evropi pali su šestu nedelju zaredom nakon što su ekonomski izveštaji i zarade kompanija iz SAD produbili zabrinutost investitora da najveća svetska ekonomija ide ka recesiji.\nNi stimulativni ekonomski paket u vrednosti čak 140-150 milijardi dolara, koji je predložio američki predsednik Džordž Buš, ni spremnost centralne banke SAD da preduzme "značajan dodatni korak" na planu kamatnih stopa nisu otklonili bojazan investitora da će oslabljena ekonomija umanjiti profite kompanija.\nUkoliko "teškaši" poput "Epla", "Junajted tehnolodžiza", "Benk ov Amerike", "Majkrosofta" i drugih kompanija koje narednih dana treba da objave poslovne bilanse za protekli četvrti kvartal ne pruže investitorima nadu da američka ekonomija može da izbegne recesiju, uslediće dalja rasprodaja akcija, ukazuju finansijski analitičari.\nOštar pad akcija protekle sedmice vezuje se za ogromne gubitke "Sitigrupe", najveće američke banke, i "Meril Linča", najveće brokerske firme u svetu, kao i ekonomske podatke koji signaliziraju ukazak američke ekonomije u recesiju, prenele su agencije.\nNajveću zabrinutost izaziva podatak da je u decembru izgradnja kuća u SAD pala 14 odsto, zaokruživši najgoru godinu za tu granu od 1980, objavilo je Ministarstvo trgovine u Vašingtonu.\n"Meni izgleda kao da smo već u recesiji," izjavio je Džejson Kuper iz investicionog fonda "Frst sors investment advajzors" u Indijani.\nIndeks S&P pao je 5,4 odsto i sada je najniži od septembra 2006, a dosad ove godine je pao 9,8 odsto. Indeks Dau Džons skliznuo je četiri odsto, produbivši pad od početka godine na 8,8 odsto, a Nasdak je za nedelju dana izgubio 4,1 odsto vrednosti.\nSkoro svi članovi američke vlade govore o zabrinutosti zbog ekonomije i o onome što čine da pomognu, ali sa stanovišta finansijskih tržišta to samo pogoršava prilike, ocenjuju u njujorškom investicionom fondu "Ipok investment partners".\nAkcije "Intela" pale su protekle sedmice 14 odsto, na najniži nivo od marta 2007, a "Sitigrupe" takođe za 14 odsto, što je najveći nedeljni gubitak od jula 2002. Banka je otpisala 18 milijardi dolara hipotekarnih potraživanja, smanjila dividendu za 41 odsto, ukinula 4.200 radnih mesta i najavila prodaju preferencijalnih akcija stranim investitorima za 14,5 milijardi dolara.\nCena akcija "Meril Linča" pala je 5,2 odsto, po objavi rekordnog gubitka od 16,7 milijardi dolara posle otpisa imovine na poslovima sa rizičnim hipotekarnim hartijama. U zapadnoj Evropi je protekle sedmice pad iskazalo svih 18 nacionalnih indeksa akcija, pri čemu je nemački indeks Daks izgubio 5,2 odsto vrednosti, koliko i francuski CAC 40, a britanski FTSE 100 pao je 4,8 odsto.\n"Još uvek izbegavamo banke," izjavio je Blumbergu menadžer fonda "Bruin dolfin sekjuritiz" u Londonu Stjuart Frejzer, koji upravlja imovinom od 42 milijarde dolara. "Po pravilu želite da izbegavate vrlo ciklična imena, ona koja su izložena ekonomiji".\nAkcije "Hipo rial istejta" su pale 34 odsto, što je najgori učinak u indeksu Stoks 600, koji je pao protekle sedmice 4,7 odsto, a ukupno je 18 odsto niži u odnosu na šestoipogodišnji maksimum iz juna prošle godine.\nAkcije "Komercbanke" pale su 16 odsto usled nagađanja da će imati dalji otpis nenaplativih potraživanja.\nAkcije banaka u indeksu Stoks 600 pale su prosečno 7,4 odsto, što je najveći pad među 18 grupa akcija i ujedno najoštrije smanjenje od polovine jula 2002.\n"Očekujemo dalje loše vesti od finansijskih kompanija," kaže menadžer fonda u ciriškoj banci "Julius Ber", a menadžer hamburškog fonda "Nordinvest" kaže da je "pesimizam ogroman među investitorima."\nBerza: Nedelja AIK banke\nBeograd -- Tokom protekle nedelje promet na Berzi lagano je rastao, da bi poslednjeg dana ubeležio najveću vrednost u ovoj godini.\nSedmicu su obeležle akcije AIK banke, kojima se trgovalo za ukupno 408,8 miliona dinara, što čini gotovo četvrtinu nedeljnog prometa iz trgovine akcijama, navodi se u izveštaju kuće PS Broker.\nIndeksi su prošlu sedmicu završili sa nižim vrednostima nego što su je počeli - Beleks15 je zabeležio nedeljni pad od 0,70, a Belekslajn od 0,54 odsto.\nUkupan promet u posmatranoj sedmici bio je više nego dvostruko veći nego u prethodnoj i dostigao je 1,7 milijardi dinara. Kako promet beleži gotovo konstantan rast od početka 2008, ostaje nada, kaže se u izveštaju, da će se takav trend nastaviti i u narednom periodu.\nOno što će u velikoj meri uticati na razvoj događaja na Beogradskoj berzi vezano je za predsedničke izbore, pa će se, verovatno, tek po njihovom okončanju početkom februara dešavati nešto krupnije, smatraju analitičari PS brokera.\nPrvi dan u prošloj nedelji počeo je sa prometom od 292 miliona dinara, za 40 miliona većim nego poslednjeg radnog dana u nedelji pre toga.\nRast bi bio i veći da nije došlo do znatnog smanjenja prometa u trgovini obveznicama RS, koji je bio manji čak 20 puta u poređenju sa prethodnom trgovinom.\nDrugog radnog dana prethodne nedelje, nakon neznatnog pada u ponedeljak, indeksi su ponovo pozeleneli, pri čemu je Beleks15 porastao za solidan procenat. Analitičari PS Brokera istakli su i značajan udeo stranih investitora u trgovini, od čak 70 odsto, što je najveći udeo u poslednjih mesec i po dana.\nKontinuirani segment tržišta su, kao i celu Berzu, 15. januara ponovo obeležile akcije banaka. Najveći promet, od 52 miliona dinara, ostvarile su akcije Komercijalne banke.\nSledile su Agrobanka sa 30,1 milion dinara i AIK banka, sa 26,4 miliona. I najveći rast cene imale su akcije jedne banke - Jubmes banke, od čak 18,42 odsto uz promet od tri miliona dinara.\nSredina prošle sedmice bila je u znaku velikog prometa, istorijski najviše cene akcija Ikarbusa, ali i osetnog pada indeksa. Svetlu tačku predstavljalo je solidno povećanje prometa, i akcija i obveznica RS.\nUz rast cene od 12,24 odsto 16. januara se akcijama Ikarbusa trgovalo za 61,7 miliona dinara, što je najveći promet od kada se tom hartijom trguje na Beogradskoj berzi. Time su se akcije Ikarbusa našle na čelu dve liste - liste dobitnika dana i liste akcija sa najvećim obimom prometa.\nPoslovanje u četvrtak, 17. januara, bilo je u znaku velikog prometa u trgovini akcijama AIK banke, ali i suprotnim smerom kretanja dva indeksa. Beleks15 je porastao za tek 0,09 odsto dok je Belekslajn opao za osetnih 0,83 odsto i dodirnuo nivo od pre tri nedelje.\nUz rast cene od 0,66 odsto, akcijama AIK banke trgovalo se za čak 108 miliona dinara, što je činilo gotovo trećinu prometa akcijama i najveći promet u poslednjih dvadesetak dana. Ta hartija je cele protekle godine dominirala tržištem i u tom periodu njena cena je porasla za čak 51,3 odsto.\nBeogradsku berzu i poslednjeg dana prošle nedelje u potpunosti su obeležile akcije AIK banke kojima se trgovalo za 199 miliona dinara, što je doprinelo respektabilnom ukupnom prometu.\nZnačajan promet tog dana ponovo su ostvarile i akcije Ikarbusa. Njima se trgovalo za 57,3 miliona dinara, pa su tako za četiri dana prethodne sedmice vlasnika promenile akcije te fabrike autobusa u vrednosti 171 milion dinara, što predstavlja oko 6,5 odsto vlasništva preduzeća.\nToliki promet je neobičan za akcije Ikarbusa, navodi se u izveštaju PS Brokera i dodaje da ostaje da se vidi šta se dešava u strukturi njihovog vlasništva.\nBesplatne akcije: Šest preduzeća


Ostale vesti, 19.02.2014, 06:59 AM\nAnalizirajući poverljive dokumente američke obaveštajne agencije NSA i njenog britanskog partnera GCHQ koji su procureli zahvaljujući Edvardu Snoudenu, bivšem službeniku NSA, sajt Intercept je u utorak objavio da su obaveštajne službe špijunirale i WikiLeaks i “mrežu ljudi koji podržavaju WikiLeaks”. Pored toga, agencije su razmatrale i mogućnost špijuniranja najpopularnijeg torrent sajta Pirate Bay ali i Anonimusa.\nPrema navodima iz dokumenata, WikiLeaks se na “crnoj listi” NSA kotirao veoma visoko, tako da su zvaničnici agencije razmatrali mogućnost da se WikiLeaks označi kao “zlonamerni strani akter” da bi se mogao sprovoditi opsežan elektronski nadzor nad WikiLeaks-om bez obzira da li to znači da će istovremeno biti nadzirani i američki građani.\nGCHQ je otišla i korak dalje, prikupljajući IP adrese posetilaca WikiLeaks-a kao i termine koji su korišćeni za pretragu. Dokumenta ne otkrivaju koliko je bio obiman taj nadzor kao ni da li je on još uvek u toku.\nProcurela dokumenta otkrivaju i da se sajt Pirate Bay nalazio na listi potencijalnih meta NSA. Agencija je razmatrala mogućnost nadzora nad popularnim fajl-šering sajtom kao nad “zlonamernim stranim serverom”, uprkos tome što bi to značilo da NSA tako špijunira i američke građane.\nPovodom ovih otkrića oglasio se i Džulijan Asanž, osnivač WikiLeaks-a, saopštenjem u kome se kaže da WikiLeaks najoštrije osuđuje nezakonito ponašanje NSA i poziva Obaminu administraciju da imenuje specijalnog tužioca koji bi istražio stepen kriminalnih aktivnosti koje NSA sprovodi protiv medija, uključujući i WikiLeaks i njegovu mrežu. Asanž je rekao da je posebno zabrinjavajuća činjenica da je NSA ove operacije planirala na visokom nivou, ali i da zabrinjava otkriće da je američka vlada koristila "elemente državne vlasti" za pritisak na evropske nacije da bi ih naterala da zloupotrebe vlastite pravne sisteme.\nDokumenti koje je analizirao Intercept pokazuju da je američka vlada vršila pritisak na zemlje koje su učetvovale u ratu u Afganistanu da optuže Asanža zbog objavljivanja više od 70000 poverljivih dokumenata koji se odnose na rat, a koje je WikiLeaks-u dostavio američki vojnik Bredli Mening.\nZabrinjavajuće je i otkriće da je britanska špijunska služba GCHQ sprovodila opsežno neprijateljsko praćenje popularnog web sajta i njegovih čitalaca, rekao je Asanž.\nAsanž je upozorio će nepoštovanje vladavine prava koštati NSA i GCHQ koje sprovode nezakonite radnje protiv medijskih organizacija. WikiLeaks je već podneo tužbe u nekoliko evropskih zemalja protiv FBI i američke vojske, a jedan plaćeni doušnik FBI koji je pokušao da proda birou informacije o Asanžu i njegovim saradnicima uhapšen je zbog toga početkom godine, upozorio je Asanž.


EU na Generalnoj skupštini UN: Zvanično otvaranje i veliki broj bilateralnih sastanaka - EU Delegacija u Srbiji\nEU na Generalnoj skupštini UN: Zvanično otvaranje i veliki broj bilateralnih sastanaka\nBy Jovan objavljeno\t 20/09/2017 Vesti iz Brisela\nRedovno zasedanje 72. Generalne skupštine UN je zvanično počelo u utorak u Njujorku. Otvaranju je prisustvovala i delegacija EU na visokom nivou među čijim članovima su prvi potpredsednik Frans Timermans i visoka predstavnica/potpredsednica Federika Mogerini kao i predsednik Evropskog saveta Donald Tusk.\nPrvi potpredsednik Timermans je održao govor na događaju posvećenom okeanima i klimi, koji su zajednički organizovali Evropska unija i Ujedinjeni Arapski Emirati. Timermans je tokom izlaganja istakao nužnost rešavanja problema plastičnog otpada u okeanima kao i da je za delotvorno rešavanje tog problema neophodo primeniti integrisani pristup u saradnji sa industrijom i nevladinim organizacijama. Prvi potpredsednik je održao govor i na događaju na visokom nivou u organizaciji Partnerstva za otvorenu vlast na temu ponovne izgradnje poverenja u vlast, u kom se fokusirao na potrebu za jačanjem transparentnosti u cilju dobijanja poverenja građana.\nVisoka predstavnica/potpredsednica Mogerini je održala niz bilateralnih sastanaka, uključujući sastanak sa potpredsednikom SAD-a Pensom i ministrom spoljnih poslova Rusije Lavrovim, sa kojima je razgovarala o Zajedničkom sveobuhvatnom akcionom planu, najnovijem zabrinjavajućem razvoju događaja u Severnoj Koreji i situaciji u Siriji. Mogerini se sastala i sa predsednikom Kolumbije Santosom i šefovima diplomatije El Salvadora i Venecuele.\nZajedno sa komesarom Hanom je održala sastanke sa ministrom spoljnih poslova Egipta Šukrijem i ministrom spoljnih poslova Libana Basilom kao i sa predsednikom Ukrajine Porošenkom i premijerom Gruzije Kvirikašvilijem. Održala je sastanak i sa predsednicima Srbije i Kosova Vučićem i Tačijem.\nKomesar Avramopulos je održao seriju bilateralnih sastanaka, uključujući susret sa egipatskim predsednikom Al Sisijem. Sa visokim komesarom UN za izbeglice Grandijem i generalnim sekretarom Međunarodne organizacije za migracije Svingom je razgovarao o zajedničkom delovanju u oblasti migracija.\nKomesar Mimica se obratio učesnicima sastanka u čijoj organizaciji je učestvovala i EU: Promovisanje kvalitetnih infrastrukturnih ulaganja. U svom govoru je istakao da kvalitetna infrastruktura znači izgradnju puteva, otvaranje radnih mesta na poslovima održavanja u lokalnim zajednicama i jačanje otpornosti za kišne sezone. Na događaju tokom kog je predstavljen izveštaj o Finansijskim tokovima za pristup energiji, Mimica je istakao da postoji potreba za ulaganjem velikih napora na globalnom nivou za obezbeđivanje čiste, zelene i pouzdane energije za sve. Komesar je takođe učestvovao i u ministarskom sastanku o Centralnoafričkoj Republici. Osim toga, EU i UN će danas pokrenuti novu zajedničku inicijativu Spotlight, vrednu pola milijarde evra, za eliminaciju nasilja nad ženama i devojčicama. U okviru ove inicijative, čiji je EU najveći donator, biće pružena obimna, ciljana podrška naporima za sprečavanje i borbu protiv rodno zasnovanog nasilja.


Rekordna zapljena u BiH: Vozač kamiona iz Crne Gore “pao” sa cigaretama vrijednim 1,6 miliona KM – Tutinske Novine\nRekordna zapljena u BiH: Vozač kamiona iz Crne Gore “pao” sa cigaretama vrijednim 1,6 miliona KM\nSluzbenici Uprave za indirektno oporezivanje BiH ostvarili su rekordnu zapljenu cigareta na prostorima Bosne i Herecgovine. Spriječili su krijumčarenje 585 kartona cigareta ukupne tržišne vrijednosti 1.608.000 KM.\nSlužbenici UIO BiH detaljno su pregledali kamion u vlasništvu firme iz Crne Gore. Otkrili su da se pokušalo prokrijumčariti 585 kartona (292.500 kutija cigareta), brenda Regina Red čija se tržišna vrijednost procjenjuje na 1.608.000,00 KM. Krijumčarene cigarete bile su namijenjene “crnom tržištu” Evropske unije, saopćio je UIOBiH.\nAktivnosti na terenu su provedene na osnovu naredbe Suda BiH i uz saradnju sa Tužilaštvim BiH. Zbog postojanja osnova sumnje da je počinjeno krivično djelo “Nedozvoljen promet akciznih proizvoda” iz člana 210a. Krivičnog zakona BiH, Tužilaštvu BiH bit će podnesen Izvještaj o postojanju osnova sumnje o počinjenom krivičnom djelu i izvršiocu protiv osumnjičene osobe.\nSlužbenici UIOBiH nastavljaju dalje sa prikupljanjem dokaza u vezi sa navedenim krivičnim djelom. Kamion u kojem su pronađene krijumčarene cigarete je privremeno oduzet jer je korišten kao kao sredstvo izvršenja krivičnog djela, dok je osoba inicijala K. M. lišena slobode.\nPrilikom provođenja aktivnosti na terenu sluzbenici UIO koristili su specijalističku opremu – mobilni skener Nuctech, koji je Upravi donirala Vlada N.R. Kine, a koji je umnogome doprinio uspješnoj realizaciji ove akcije.\nKako je saopćeno iz Tužilaštva BiH, akciju su po nalogu dežurnog tužioca BiH proveli službenici UIOBiH i SIPA, a za uhapšenog K. M. državljanina Crne Gore bit će zatražen pritvor.\nPonovljeni lokalni izbori u Srebrenici: Do 11 sati glasalo 16,81 posto glasača\nVučić o dijalogu sa Prištinom: Branićmo svoje interese, bez obzira na gotovo beznadežnu situaciju\nIspovijest holandskog vojnika Derk Zwaana: “Sanjam Bošnjake kojima nismo pomogli…”\nCijeli internet smije se ovim genijalcima zbog onoga što su pošto poto pokušali ugurati u prljažnik\n(VIDEO) ‘Ludi’ turski pilot: Pogledajte šta je uradio ovaj pilot sa F-16


Gjeraqina Tuhina | 05. apr 2019.\nOna se pismom obratila Evropskoj komisiji, nakon što je našla da je taj magazin „blatio ime bivšeg hrvatskog predsednika Franje Tuđmana“. Tomašić je od Evropske komisije zatražila da se objasni da li postoje kriterijumi za promotivne lobističke materijale koji se dele unutar institucije Evropskog parlamenta, te da li je Evropska komisija predvidela sankcije za one koji „u takvim materijalima lažima i obmanama promovišu grubu povredu ugleda jedne od država članica Unije?“.\n„Kurir je iznimno blatio Republiku Hrvatsku i pokojnog predsjednika Tuđmana, a to nisam mogla dopustiti“, rekla je za RSE zastupnica Evropskog parlamenta Ruža Tomašić.\nKako su objasnili zvaničnici Evropskog parlamenta, svaki poslanik ima pravo da reaguje i zatraži zabranu distribucije primitivnog materijala „ako se utvrdi da taj materijal sadrži klevete I blaćenje“.\nEvropska komisija je u septembru 2015 godine dostavila zvaničan odgovor, gde se između ostalog kaže da EU „nema zakonodavstvo kojim se uređuju kleveta i blaćenje“. Odgovor Evropske komisije je bio neutralan, ali, kako se saznaje iz izvora u EP, ubrzo nakon pisma Ruže Tomašić Kurir Magazine više nikad nije dostavljen u poštanske sandučiće evropskih zastupnika.\n„Komisija se često u pisanim odgovorima ne želi da se tačno i nedvosmisleno odrediti prema određenom pitanju. Gotovo u pravilu zadržava izuzetno diplomatski ton odgovora“, objašnjava za RSE jedan izvor iz Evropskog parlamenta.\nTabloid Kurir je na naslovnoj strani u ponedeljak objavio informaciju da je Evropski parlament, „uveo zabranu za srpski list Kurir„, a nakon ove vesti su odmah reagovali i predstavnici Vlade Srbije.\nMinistar inostranih poslova Ivica Dačić je izjavio da se radi o udaru na „srpske medije i na istinu o Srbiji“. Ministarka za evropske integracije Jadranka Joksimović je ocenila da se ovom zabranom „dvojako i nekonzistentno razume princip slobodne štampe i slobodnog prava na informisanje“. Ministar unutrašnjih poslova Nebojša Stefanović je izjavio da je „zabrinut odlukom briselske administracije“, a ministar odbrane Aleksanar Vulin je poručio predstavnicima tabloida Kurir, da budu „ponosni što im smetate“ je to „znači da radite dobro i čestito“.\n← Novinarka TV Prve na meti Obradovića: „Rekli ste mi da sam nova Barbara“\nVlast ne želi stvarno da razgovara →


Računi za struju od januara veći za 400 din – Šta je taćno poskupelo?\n24. decembra 2020. - 13:40\nVEĆI RAČUNI ZA STRUJU – Od iduće godine poskupljuju računi za struju i to u proseku za 400 dinara po domaćinstvu. Jedan od razloga je i naknada za obnovljive izvore energije, koju plaćamo kroz račun.\nNavodi se da če od januara iduće godine ova naknada biti četiri puta veća i čini oko 8 odsto povećanje cene struje. U pitanju je podsticaj povlašćenih proizvođača električne energije. Iz Ministarstva životne sredine su naveli da će se ovom stavkom plaćati podsticaj proizvodnja struje iz energije vetra, sunca, biomase, biogasa i hidroelektrana.\nNadoknadu će plaćati svi potrošači Srbije, a iznos će biti jasno označen na svakom računu, kao posebna stavka za utrošenu električnu energiju. Dodaje se da će se do konačnog iznosa dolaziti tako što se iznos naknade množi sa izmerenom potrošnjom električne energije kupca u obračunskom periodu.\nPrethodni tekstGradonačelnik poručuje: Slavite u krugu porodice\nSledeći tekstIsključenje struje za petak, 25. decembar


Sejdinović: U toku konsultacije oko podnošenja tužbe protiv Gajovića | NDNV\nKako je objasnio, u saopštenju nakon Gajovićevih spornih izjava u intervjuu za Radio slobodna Evropa, Grupa za slobodu medija, čiji je NDNV član, nije eksplicitno tražila smenu Gajovića, jer “njegov odlazak, iako važan i dobrodošao, suštinski ništa neće promeniti”.\n“U našem saopštenju nije eksplicitno tražena ostavka ili smena, ali je traženo da se Ministarstvo ili Vlada odredi prema njegovim navodima. Jer on je tipičan predstavnik ove vlasti, koja je od vrha nadole, kriva za katastrofalnu medijsku sutuaciju, atmosferu straha i nasilja i progon novinara”, rekao je Sejdinović.\nKako je objasnio, podrazumeva se da Gajović treba da završi “na marginama društva” nakon spornih izjava, ali se situacija neće puno promeniti.\n“Može čak da bude alibi ovim vlastima pred međunarodnom zajednicom da nastave sa dosadašnjom praksom. Strašno je da smo došli u situaciju da takav čovek bude državni sekretar”, kazao je on.\n“Ispostavilo se da je sastanak sa Anom Brnabić takođe služio za njeno samoreklamarstvo, a da se stvari na medijskoj sceni dodatno pogoršavaju. Mi u medijskoj zajednici zaista moramo razmisliti da li je svrsishodno da učestvujemo u svemu tome”, dodao je predsednik NDNV.\n“Videli smo kako se stvar završila sa ‘smenom’ Bratislava Gašića”, kazao je Sejdinović i dodao da se zahvaljuje Udruženju novinara Srbije (UNS) na podršci koju mu je to udruženje iskazalo u saopštenju za javnost, i izrazio nadu da “njihov zahtev nema veze sa povratkom Nina Brajovića na mesto državnog sekretara”.\nGajović je u spornom intervjuu za Radio Slobodna Evropa rekao da Ministarstvo kulture i informisanja nije nadležno za napade na novinare, da novinari “nisu jedini koje napadaju”, da oni treba sami da se zaštite i da se obrate nadležnim državnim organima.\nOn je komentarisao i napade na novinarku nedeljnika “Vreme” i članicu Komisije za žalbe Saveta za štampu Tamaru Skrozzu, na novinara N1 Nikolu Radišića, te pretnje smrću predsedniku Nezavisnog društva novinara Vojvodine Nedimu Sejdinoviću, povodom kojih je rekao da oni “namerno potenciraju napade na novinare koji nisu provladini” i ga intretesuje “verzija druge strane, odnosno ko, šta i da li uopšte neko stoji iza napada”.


Uslovi Korišćenja - Kućnilekar\n1. Pre nego postanete korisnik ovog sajta, potrebno je da pročitate uslove korišćenja i politiku privatnosti portala. Kucnilekar.com zadržava pravo da ova pravila i uslove menja ili dopunjava.\n2. Portal www.kucnilekar.com sadrži informacije, savete i tekstove iz oblasti zdravlja. Osnovni sadržaj čine tekstovi eksperata (stručni tim ginekologa, pulmologa, pedijatara, nutricionista,kardiologa,neurologa i ostalih) na koje zadržava pravo Kucnilekar.com , a ostatak sadržaja na sajtu redigovan je i odobren od strane stručnog tima pre publikovanja.\n3. Sadržaj sajta nije zamena za lekarske preglede i dijagnoze. Na vašoj ličnoj odgovornosti je da procenite tačnost i korisnost svih informacija na sajtu. Portal www.kucnilekar.com ne preuzima odgovornost za bilo kakvu štetu ili gubitak korisnika, a u vezi sa pogrešnom interpretacijom sadržaja na sajtu.\nUkoliko smatrate da je bilo koji deo sadržaja neispravan ili netačan, molimo vas da nas kontaktirate na marketing@kucnilekar.com.\n4. Ukoliko imate bilo kakav problem u vezi sa zdravljem , savetujemo vam da se hitno obratite lekaru. Takođe, konsultujte se sa lekarom pre nego počnete da koristite bilo kakve lekove.\n5. Kucnilekar.com zadržava pravo na kompletan sadržaj sajta kao i pravo da isti sadržaj menja i dopunjava. Svaka zloupotreba sadržaja sa sajta www.kucnilekar.com smatra se nelegalnom i podleže pravnoj regulativi.


ICMP ICMP hands over Chairmanship of The Expert Group to The Missing Persons Institute\nPrimopredaja je održana u sjedištu INO-a u Sarajevu tokom ceremonije kojoj su prisustvovali novi članovi Ekspertne grupe: predstavnici državnog i entitetskih tužilaštava, SIPA-e, OSA-e, BH MAC-a, Ministarstva odbrane BiH, Ministarstva pravde BiH, Ministarstvo za ljudska prava i izbjeglice, MUP-a FBiH i specijalisti sudske medicine. Međunarodni komitet crvenog križa/krsta (MKCK), Međunarodni krivični sud za bivšu Jugoslaviju (MKSJ) i ICMP nastavit će svoj rad u grupi.\nGospođica Kathryne Bomberger, generalna direktorica ICMP-a, otvorila je ceremoniju, a sljedeći je se zvanicima obratio Milan Bogdanić, predsjedavajući Kolegija direktora INO BiH. INO preuzima predsjedavanje u skladu sa svojim mandatom propisanim Zakonom o nestalim osobama BiH.\nOčekuje se da će ovo novo tijelo pod vodstvom domaćih aktera unaprijediti proces pronalaska, iskopavanja i identificiranja nestalih osoba tako što će poboljšati bitnu koordinaciju i komunikaciju koja je ključna za terenski rad i ubrzanje procesa. Koordinacija je naročito važna s obzirom na to da je oko 20.000 od procijenjenih 30.000 slučajeva u BiH zaključeno i da će pronalazak ostalih 8.000 do 10.000 preostalih nestalih osoba predstavljati još veći izazov.\n„Jedan od najvažnijih detalja u procesu traženja nestalih je dobra komunikacija i koordinacija između različitih agencija, ministarstava i institucija koje su uključene u traganje za nestalim osobama. Ekspertna grupa je za INO ključna u koordinaciji procesa sa ostalim involviranim institucijama”, izjavio je Milan Bogdanić.\nEkspertna grupa za ekshumacije i obradu posmrtnih ostataka nestalih osoba uspostavljena je od strane OHR-a u februaru 1996. godine u cilju podrške i koordinacije procesa traženja i identifikacije nestalih osoba u BiH, a okupljala je prestavnike međunarodnih agencija da pomognu pri međuentitetskkim ekshumacijama. U 2001. godini ICMP je preuzeo predsjedavanje ovom grupom i u njen rad uključio lokalne učesnike.\n„Sada je prikladno da lokalne institutucije preuzmu punu kontrolu nad koordinacijom ovog procesa i da INO preuzme vodeću ulogu”, rekla je Kathryne Bomberger.\nINO je počeo raditi punim kapacitetom 2008. godine i vodeća je institucija odgovorna za proces vezan za nestale osobe. Uspjeh tijela na državnom nivou, zakonska rješenja kojim se nadilaze nacionalistički planovi i pristupanje ovom problemu na univerzalan način su jedina dugoročna nada za porodice nestalih osoba da će pronaći odgovore o sudbini njihovih najdražih, ostvariti svoja prava i moći odati poštu nestalima.\nSmatra se da je oko 30.000 osoba nestalo tokom sukoba u BiH. Od uspostave ICMP-evog sistema DNK laboratorija u novembru 2001. godine, ICMP je pomogao u tačnoj identifikaciji preko 12.600 osoba koje u suprotnom nikada ne bi bile identificirane. Procjena je da je 6.000 do 8.000 hiljada osoba identificirano prije početka upotrebe DNK analize, što znači da se još uvijek traga za 8.000 do 10.000 nestalih osoba u BiH.


POZIV NA KONFERENCIJU ZA ŠTAMPU, sreda 17.januar 2018. u 12h, Medija Centar Beograd - CHF SRBIJA\nPOZIV NA KONFERENCIJU ZA ŠTAMPU, sreda 17.januar 2018. u 12h, Medija Centar Beograd\nPovodom najnovije PRVE PRAVNOSNAŽNE KOLEKTIVNE presude u Grčkoj protiv EFG Eurobanke u vezi kredita u švajcarskim francima, Udruženje za zaštitu korisnika bankarskih usluga “CHF SRBIJA”\nkoja će biti održana u sredu, 17.januara 2018.godine u 12 časova, u Beogradu, u Medija Centru, Terazije br.3, II sprat, Velika sala.\nKonferencija ima za cilj da javnosti Srbije predstavi značajnu presudu kojom je indeksaciju u valuti švajcarskog franka, grčki sud u celosti stavio van snage i naložio EFG Eurobanci da sve kredite preračuna po početnom kursu na dan aktivacije kredita, a koja rešava problem 70.000 korisnika kredita u Grčkoj i koja je od izuzetno velikog značaja i za sve korisnike ovih kredita u Srbiji.\nNa konferenciji će srpskoj javnosti biti ukazano na to koliko je podela – poreskim obaveznicima preko Nacionalne korporacije za osiguranje stambenih kredita (NKOSK) rizik i trošak, a bankama profit, pogrešna i pogubna po sve poreske obveznike u Srbiji.\nKonferencija će trajati 90 minuta, od čega će 30 minuta biti saopštenje za medije, a ostatak vremena će biti rezervisano za pitanja novinara.\nPozivamo Vas da budete naši gosti i da svojim prisustvom i učešćem ubrzate rešavanje problema kojim je ugrožena egzistencija hiljada građana u Srbiji, a čijim rešavanjem će svi biti na dobitku – korisnici kredita, banke, svi poreski obveznici i država Srbija.\nZa više informacija pogledajte link Medija Centra.


GOMEX - Porodični magazin 02/2020 - Kolumna\nPorodični Magazin / Kolumna / Porodični magazin 02/2020 - Kolumna\nPotrebno je da podstaknemo sebe na taj način što ćemo dobro isplanirati svoje vreme, odrediti sebi realne ciljeve i truditi se da ih redovno ostvarujemo. Vreme provedeno sa porodicom i decom moramo kvalitetno da osmišjavamo, kako bismo osetili ispunjenje i u ovom važnom segmentu života. Podsetite sebe s vremena na vreme da deca brzo odrastu i da su im roditelji potrebni svakodnevno, da sa njima podele nedoumice, male strahove ili bezgraničnu dečiju radost. Koliko god da život pred nas stavlja sve kompleksnije zadatke koji iziskuju sve više našeg vremena i energije, ovu važnu ulogu ne smemo zapostaviti.\nZima je tek na polovini i još uvek pokazuje svoje „zube”. Očekuje se novi udar sezone gripa, pa i za to moramo da se spremimo. Stručnjaci podsećaju na tri osnovna principa zaštite od sezonskih prehlada: kvalitetna ishrana bogata voćem i povrćem, da bismo ojačali imunitet, dobro grejanje i redovno provetravanje prostorija u kojima boravimo, naročito gde je velika frekvencija ljudi. Populacija najmlađih je i ovde prva na udaru, zbog nedovoljno formiranog imunog sistema i značajno veće izloženosti boravku u većim grupama u školama i vrtićima. Potrebno je ponovo uložiti napor da obogatimo ishranu dece svim onim što deca uglavnom izbegavaju, a to su prirodne i sveže namirnice.\nZa one mlađe, koji tek stupaju u svet odraslih, preporučujemo puno lepih i romantičnih trenutaka sa društvom ili sa voljenom osobom. Zima je idealno vreme za to. Lep pogled sa zamagljenog prozora sobe ili omiljenog kafea čini neprocenjivu uspomenu, makar na dan ili dva, uz dobar selfi na Instagramu!


Sve informacije o proizvodima i servisima banke Raiffeisen Srbija.\nSvoje aktivnosti banka razvija u nekoliko poslovnih segmenata: privreda, stanovništvo, mala preduzeća i preduzetnici, sredstva i investiciono bankarstvo. Raiffeisen banka svojim klijentima nudi sveobuhvatnu uslugu bankarskih proizvoda u skladu sa zapadnim standardima poslovanja, uz razumevanje posebnosti i mogućnosti koje pruža domaće tržište.\nRaiffeisen banka je 2007. godinu završila sa 91 otvorenom filijalom. Plan sveobuhvatnog širenja mreže predviđa otvaranje 125 filijala do 2010. godine, što će omogućiti klijentima u svim krajevima Srbije da koriste usluge Raiffeisen banke.\nKao potvrdu poslovnog uspeha, banka je od samog početka dobijala brojne nagrade i priznanja od strane renomiranih međunarodnih finansijskih časopisa, kao što su: Euromoney, The Banker, Global Finance i Finance Central Europe.\nPosetite Raiffeisen banka ▶\nključne reči: banke bankarstvo krediti raiffeisen banka


PRIVREDNICI U TK VEĆ OSJEĆAJU OZBILJNE POSLJEDICE | Hayat.ba\nPRIVREDNICI U TK VEĆ OSJEĆAJU OZBILJNE POSLJEDICE\nNajveći problemi su do sada zabilježeni u industrijama tekstila, kože i obuće, gdje su proizvodnje upolovljene ili čak u potpunosti obustavljene, pošto je glavni izvor repromaterijala ali i tržišta Italija; radi se o radno intenzivnoj privrednoj grani, koja zapošljava veliki broj žena te je zbog toga posebno osjetljiva – kazao je Nedret Kikanović, direktor kantonalne privredne komore Tuzla.\nZnačajan problem je u međunarodnom transportu koji je otežan, posebno u turizmu, a smanjen je i broj putnika koji dolaze u BiH, piše Fena.\nOčekuje se pad vanjskotrgovinske razmjene, ali još uvijek ne raspolažemo konkretnim brojčanim pokazateljima. Jučer smo privrednicima distribuirali upitnik da procijenimo trenutne i očekivane štete koje su posljedice epidemiološke situacije i već ih se 70 javilo i izrazilo zabrinutost – istaknuo je Kikanović.\nTo je i očekivano s obzirom na to da su naši najznačajniji vanjskotrgovinski partneri Njemačka, Austrija, Slovenija i Italija – kaže direktor Kantonalne privredne komore Tuzla.\nJedna od konkretnih mjera koja se može poduzeti je izmirivanje obaveza države prema privrednicima, poput refundacije bolovanja, posebno porodiljskih, čime bi firmama bila obezbijeđena sredstva da barem djelimično osiguraju likvidnost. Tražimo da se pronađu i ostali načini i izvori sredstava i rasterećenja privrede koja je moguće brzo provesti, barem kratkoročno obustavljanje i ukidanje raznih taksi -pozvao je nadležne Kikanović.\nIz Kantonalne privredne komore Tuzlanskog kantona traže da se donesu posebne mjere, kao što je osnivanje posebnog fonda za privredne posljedice koronavirusa, da se razmotri rebalans proračuna u kontekstu finansiranja posljedica epidemije, da se omogući otvaranje posebnih kreditnih linija za likvidnost te olakša davanje kreditnih programa za obrtni kapital.\nZatraženo je i da se privrednicima snizi trošak bolovanja, ispita mogućnost stimuliranja domaće proizvodnje roba koje bi mogle nedostajati te da se u nabavnom lancu osigura dovoljna količina prehrambenih proizvoda za opskrbu stanovništva. Posebno je zatraženo da se provjeri stanje robnih rezervi.


Foto: klevo / shutterstock\nPrema pisanju grčkog portala Makedonia, grupacija koja u svom sastavu ima lanac hotela avio i kopneni saobraćaj, nalazi se izgleda na kolenima i navodno je samo pitanje dana i trenutka kada će proglasiti bankrot. Ako se dogodi ovakav scenario, veliki broj zamenskih vaučera ali i vrtoglave sume novca turista iz zemalja istočnog bloka u koje spada i Srbija, naći će se u pravom problemu.\nNaime, agencija Mouzenidis je bila lider po broju noćenja kada se radi o turistima iz Rusije, čime je i na samom grčkom tržištu bila godinama neprikosnovena u poslovanju. Kao subagent, ali i kao agencija koja je posredovala direktno sa korisnicima, godinama je gradila ime, ali i kapital.\nKako se navodi, krah korporacije sa sobom će povući i avio kompaniju Ellinair, ali i lanac hotela u vlasništu grupacije. Ipak, ovakve informacije još nisu potvrđene i trenutno su još u domenu "rekla kazala", ali sa velikom količinom dima koji još uvek sakriva moguću vatru. Navodno, prema glasinama koje dolaze iz grčkih turističkih krugova, grupaciji Mouzenidis sledi bolan stečajni postupak koji će iza sebe napraviti pravu rokadu.\nGlavna pitanja koja su postavili grčki mediji jesu ona vezana za poslovanje kompanije, ali i šta je glavni razlog kraha giganta iz Soluna.\nPitanje od kog su počeli, jeste avio flota koja je tokom korona virusa bila prizemljena, te je u godinu dana navodno samo jedan avion podignut i to da bi preuzeo telo predsednika Borisa Mouzenidisa iz Moskve za Solun. Ovakva stagnacija je, prema nepotvrđenim informacijama, donosila ogromne gubitke korporaciji.\nDrugo pitanje bilo je vezano za same turiste, zbog čega se stvorila panika i u Srbiji, odnosno, pitanje koliko je grupa izgubila novca zbog već prodatih aranžmana i ugovora sa hotelijerima i šta će se desiti sa uplaćenim sredstvima.\nTreće pitanje koje su postavili iz “Makedonije” bilo je vezano za ono što zanima nekoliko desetina hiljada ljudi - Šta će se dogoditi sa grupama turista iz istočnih zemalja u kojima je ova agencija imala dominantno prisustvo u pogledu povratka iz Grčke u matične zemlje, a koji se trenutno još uvek nalaze na odmoru?\nČetvrto je bilo usmereno na vaučere za koje se navodi da su prodati preko grupe Mouzenidis, a koji će u slučaju proglašenja stečaja biti pod znakom pitanja ko će ih preuzeti na sebe od strane drugih aencija.\nPrema nekim informacijama, očekuje se da će se o tom pitanju razgovarati na generalnoj skupštini na Grčkoj turističkoj konferenciji. Prema glasinama na tržištu, kompanija će pokušati da se zatvori i ponovo otvori novim sredstvima iz inostranstva (Rusija), ali i od turističkih preduzetnika i hotelijera sa Krita. Izloženosti grupe, prema procenama, dostižu 70 miliona evra i sve su od 2019. Dugovi su uglavnom prema hotelijerima.\nFoto: Mouzenidis Group / Facebook\nboris mouzenidis foto Mouzenidis Group facebook printscreen\nKako je raslo poslovno carstvo Borisa Mouzenidisa\nGrupa Mouzenidis započela je svoj život 1995. godine. Do pre nekoliko meseci, ili slobodno rečeno, do 2019. godine, bila je to potpuno integrisana turistička grupa sa delatnošću u čitavom nizu turističkih lanaca na polju putovanja, preko turističkih kancelarija, avio-kompanije, hotela u privatnom vlasništvu. Grupa posluje u 16 zemalja istočnog tržišta, gde ima značajni udeo, a takođe saobraća i u više zemalja i sarađuje sa 1400 hotela širom Grčke.\nTokom skoro tri decenije grupa je doprinela rastućem broju turista, ali i neto devizama u Grčkoj i tokom leta zapošljava ukupno 1.700 zaposlenih ostvarujući promet na konsolidovanoj osnovi od blizu 320 miliona evra (izuzev kursa prošle godine koji je bio najgori za grupu), piše portal Makedonia.\nFoto: Artur Buibarov / shutterstock\nmouzenidis travel foto Artur Buibarov shutterstock 1200508801\nEllinair je osnovan 2013. godine i avio kompanijom je predsedavao Borisov sin Gianis Mouzenidis, a pretrpeo je veliki udarac prošle godine i nastavlja da trpi velike gubitke usled kolapsa avio-saobraćaja. Pre pandemije kompanija je bila u fazi rasta sa prometom od preko 100 miliona evra. U 2019. godini avio-kompanija je prevezla oko 1 milion putnika unutar Grčke fokusirajući se na rusko tržište, gde grupa Mouzenidis ima 25 godina prisustva u polju putovanja. U prilog tome koliko je kompanija dobro i ozbiljno poslovala do svog kraha, najbolje govori činjenica da je avio kompanija imala veliki broj redovnih i čarter letova, a sve to u mreži destinacija koja je brojala više od 40 gradova.


VEST O KOJOJ BRUJI TURSKA: Pokušali zaveru protiv Fenerbahčea, kažnjeni sa ukupno 3.563 godine zatvora! - Evropske lige, Fudbal\nVEST O KOJOJ BRUJI TURSKA: Pokušali zaveru protiv Fenerbahčea, kažnjeni sa ukupno 3.563 godine zatvora!\nHotSport 04.06.2021., 17:59\nSud u Turskoj osudio je bivšeg direktora grupe Samaniolu Hidajeta Karaču i nekadašnjeg šefa policije Nazmija Ardića na kazne zatvorom od 1.400 do 2.200 godina zbog zavere protiv Fudbalskog kluba Fenerbahče, prenosi ‘Rojters’.\nPomenuti dvojac osuđen je zbog toga što je pre tačno decenije, izneo optužbe protiv Fenerbahčea zbog navodno nameštanja utakmica. Karača je osuđen na 1.406 godina zatvora zbog podsticanja na prisluškivanje telefonskih poziva i falsifikovanja dokumenata, dok je Ardić osuđen na 2.170 godina zbog zavere protiv kluba koje uključuju i falsifikovanje dokumenata.\nPodsetimo, Aziz Jildirim, tadašnji predsednik ovog turskog kluba je optužen na kaznu zatvora od šest godina i tri meseca, sam klub je zbog nameštanja dobio dve godine neigranja u Evropi. Optužbe su tada podigli tužioci povezani sa Fethulahom Gulenom, američkim sveštenikom, za koga se sumnja da je izveo puč 2016. godine.\nFenerbahçe söyledi son sözü!#HaklıydıkKazandık pic.twitter.com/QdiQeqDYWF\n— Fenerbahçe SK (@Fenerbahce) June 4, 2021\nSadašnji poredsednik kluba Ali Koč je istakao da je ovakva presuda dokaz da je klub žrtva zavere od ‘Gulenove mreže’, ali i da će tražiti nadoknadu.\nPrethodna vest ORLOVI SLETELI U JAPAN: Kreću pripreme za utakmice sa Jamajkom i domaćinom na ‘Kirin kupu’ (VIDEO)\nSledeća vest VEČITI ‘U KLINČU’ ZBOG NBA ASA: Crvena zvezda i Partizana žele Srbina iz najjače lige, ‘transfer bomba’ bi mogla da eksplodira!?\nLEGENDARNI GOLMAN PONOVO OBUKAO DRES KLUBA U KOME JE OSTVARIO PRVE USPEHE: Bufon debitovao za Parmu nakon 20 godina!\nHotSport 22.07.2021., 11:58\nORLOVI SLETELI U JAPAN: Kreću pripreme za utakmice sa Jamajkom i domaćinom na ‘Kirin kupu’ (VIDEO)\nVEČITI ‘U KLINČU’ ZBOG NBA ASA: Crvena zvezda i Partizana žele Srbina iz najjače lige, ‘transfer bomba’ bi mogla da eksplodira!?


Beograd – srpska prestonica u svakom smislu te reči - Sumedija\nBeograd – srpska prestonica u svakom smislu te reči\nPosted on децембар 15, 2017 децембар 21, 2017 by Urednik\nVeć decenijama, pa i vekovima unazad, Beograd je najvažnija geografska i geopolitička tačka na Balkanu. Ova, slobodno možemo reći metropola, sve ostale balkanske gradove baca u senku pre svega svojom veličinom. Zagreb, Sarajevo, Sofija, Podgorica, Skoplje, Bukurešt, Tirana – kada je reč o veličini nijedan od nabrojanih gradova Beogradu nije ni blizu. Beogradski univerzitet se na svim listama na kojima se upoređuju različiti svetski univerziteti kotira daleko isped drugih balkanskih univerziteta. Grad kroz koji teku dve velike reke – Sava i Dunav, nekako je oduvek bio ponosit. A ima zašto i da bude.\nGlavni grad Republike Srbije je ujedno i njen najveći grad. Osnovali su ga Kelti još u 3. veku pre nove ere. U vreme kada su Rimljani harali Evropom bio je poznat pod imenom Singidunum, a ime „Beligrad“ odnosno Beograd je prvi put zabeleženo tek 878. godine. Kroz istoriju, Beograd je bio prestonica mnogih država, kako kraljevina, tako i republika.\nHosteli, hoteli i apartmani u Beogradu\nShodno broju turista koji ga svakodnevno posećuje Beograd ima i velike smeštajne kapacitete. Za hostele, hotele i apartmane u Beogradu možemo reći da su vrlo pristupačni što se cena noćenja tiče. Turisti se, međutim, sve češće odlučuju da odsednu u nekom od mnogobrojnih apartmana u Beogradu. Uz pristupačne cene, njihove odlične lokacije, komfor, kao i dozu privatnosti koju garantuju, apartmani u Beogradu idealan su smeštaj kako za one koji dolaze sami, tako i za one koji našu prestonicu posećuju u društvu porodice ili prijatelja.\nApartmana u Beogradu zahvaljujući visokoj potražnji ima sve više. Naš glavni grad ne zaostaje mnogo ni za jednim svetskim i evropskim trendom, pa tako ni za razvojem ovakvih alternativnih načina smeštaja.\nEkonomski, privredni i kulturni centar Republike Srbije\nBeograd nije samo glavni i najveći grad u Srbiji. Istovremeno on je njeno ekonomsko, privredno i kulturno središte. U njemu je smešteno i sedište Narodne banke Srbije. Svoja sedišta upravo u ovom gradu imaju i najveće srpske kompanije (Er Srbija, Delta Holding, Telekom Srbija i druge). Na njegovoj teritoriji svoje kancelarije smestile su i mnoge evropske, pa i svetske kompanije.\nU Beogradu se takođe održava veliki broj kulturnih manifestacija poput FEST-a, BITEF-a, BEMUS-a, BELEF-a, Beogradskog sajma knjiga, Beogradskog festivala piva i drugih. Sve važne kulturne institucije nalaze se u ovom gradu: Srpska akademija nauka i umetnosti, Istorijski arhiv Beograda, kao i Narodna biblioteka Srbije. Svoju adresu na beogradskoj teritoriji pored Narodnog imaju i druga mnogobrojna pozorišta. O srpskoj istoriji i kulturi može se mnogo saznati i obilaskom muzeja našeg glavnog grada.\nRazvoj beogradskog turizma\nNakon 2000. godine kada su ratovi na teritoriji bivše Jugoslavije konačno završeni, a politička situacija u Srbiji znatno izmenjena, Beograd se polako počinje razvijati i sve više privlačiti turiste iz celog sveta. Kalemegdan, Knez Mihajlova ulica i Skadarlija tri su najveće turističke atrakcije našeg glavnog grada.\nZa njima ne zaostaju mnogo ni Hram Svetog Save, Stari dvor, Terazije, Studentski trg, Ada Ciganlija, Topčider, kao ni Kuća Cveća koju od svih turista najrađe posećuju oni iz susednih država (Bosne i Hercegovine, Hrvatske, Slovenije, Crne Gore i Makedonije).\nBeograd se daleko pročuo i po velikom broju kafana, klubova i splavova u kojima se do ranih jutarnjih sati uživa uz najrazličitije muzičke žanrove.\nKako brzo i lako da pripremite zabavu za prijatelje kod kuće\nRazmišljate gde za Novu godinu 2019? Evo nekoliko predloga\nKako da žensku kožnu jaknu nosite na 4 inspirativna načina?\nDugotrajni stres – opasan rizik po zdravlje


Strategija razvoja poljoprivrede u novembru – Nadlanu.com\nStrategija razvoja poljoprivrede u novembru\nObjavljeno 7. sep 2012. / 15:12:34\nBEOGRAD, 7. septembra 2012. (Beta) - Nacionalni agrarni savet najavio je u petak da će najkasnije 20. novembra Vladi Srbije predstaviti dugoročnu strategiju razvoja poljoprivrede koja bi trebalo da važi u narednih 20 do 25 godina.\n"Strategija bi pored ostalog trebalo da utvrdi nivo produktivnosti koji bi mogao da za nekoliko godina dostigne domaći agrar i tako sustigne Evropske zemlje u pogledu prinosa po hektaru, količine proizvedenog mleka i mesa", rekao je na konferenciji za novinare nakon prve sednice Saveta, predsednik tog savetodavnog tela Vlade Srbije Zaharije Trnavčević.\nOn je dodao da bi prema toj strategiji proizvodnja kukuruza mogla da bude 10 tona po hektaru, a pšenice sedam tona po hektaru.\n"Za preporod agrara je bitno da se svori nova svest o tome da Srbija ima značajne mogućnosti da bude proizvodjač hrane i da tu jedinu obnovljivu privrednu granu moramo da razvijamo brže nego do sada i da u nju unesemo nova znanja i tehnologije", rekao je Trnavčević, koji je i predsednik stranke Pokret bogata Srbija.\nPrema njegovim rečima, Nacionalni agrarni savet želi i da se lokalna samouprava suoči sa napuštenim selima i zaparloženim njivama i da one donesu svoju strategiju kako bi se povećala stopa poljoprivrednog rasta.\nOn smatra da bi Direkcija za robne rezerve trebalo da uveze velike količine djubriva koje bi po povoljnom paritetu dala u razmenu za rod iz 2013. godine.


RTS :: Timovi za primenu sporazuma u Briselu\nPolitika Timovi za primenu sporazuma u Briselu\nčetvrtak, 25. apr 2013, 07:30 -> 21:32\nTimovi za primenu sporazuma u Briselu\nOdržan prvi sastanak timova Beograda i Prištine o planu primene predloga sporazuma postignutog 19. aprila. Razgovori će biti nastavljeni sutra.\n21.20 - Završen današnji sastanak o implementaciji, nastavak sutra.\n15.10 - Trenutno je pauza, a nastavak sastanka radnih grupa Beograda i Prištine očekuje se u toku popodneva.\n11.09 - Tim Beograda za primenu sporazuma postignutog sa Prištinom stigao je u sedište evropske diplomatije.\nU Briselu je oko 20 sati završen prvi sastanak timova Beograda i Prištine za implementaciju sporazuma o normalizaciji odnosa Srbije i Kosova, a razgovori će biti nastavljeni sutra, saopšteno je iz sedišta Evropske unije.\nDanašnja runda dijalog dva tima, koji je pre podne počeo u zgradi Evropske službe u prisustvu specijalnog izaslanika EU na Kosovu Fernanda Đentilinija, počela je i završila se bez izjava za javnost.\nBeogradski tim predvodi savetnik predsednika Srbije Marko Đurić, a u njemu su i generalni sekretar Vlade Veljko Odalović, ministar pravde i državne uprave Nikola Selaković i zamenik direktora policije Branislav Mitrović, dok prištinski tim predvodi zamenik premijera Hajredin Kuči.\nIako je iz Brisela bilo najavljeno da će timovi predstaviti planove visokoj predstavnici EU Ketrin Ešton, pod čijim se pokroviteljstvom odvijao dijalog, EU je na sastanku predstavljao Fernando Đentilini, inače specijalni predstavnik EU na Kosovu.\nVučić: Da Albanci dobiju sve a Srbija ništa? Moj potpis neće dobiti\nVučić za RTS: Ako za pedalj pomerimo stav SAD, napravili smo malo čudo\nVučić sa Palmerom i Vilsonom – glavna tema odnos Beograda i Prištine\nĐurić sa Čen Bo: Srbija i Kina imaju neograničene perspektive za saradnju


Omladinski savjet protiv dislociranja PMF-a | Palelive.com\nPočetna Novosti Aktuelnosti Omladinski savjet protiv dislociranja PMF-a\nOmladinski savjet grada Istočno Sarajevo oštro je danas kritikovao pokušaj da se sjedište Prirodno-matematičkog fakulteta (PMF) locira u Vlasenici, umjesto na Palama. Predsjednik ove nevladine organizacije Ostoja Avlijaš je na konferenciji za novinare prozvao rektora Univerziteta u Istočnom Sarajevu Mitra Novakovića da je dva mandata na ovoj funkciji posvetio premještanju sjedišta Univerziteta u Bijeljinu.\n„To nećemo dozvoliti, iniciraćemo vanredne ili redovne tematske sjednice svih lokalnih zajednica grada, svih dekana i načelnika opština na kojima egzistira Univerzitet Istočno Sarajevo, da zajedno sa nadležnim ministarstvom riješimo ovo pitanje“, poručio je Avlijaš.\nOn je najavio da će Omladinski savjet aktivirati inicijativu da grad Istočno Sarajevo postane ustavna kategorija, a ne da se njegov položaj određuje posebnim zakonom koji se mijenja prostom većinom.\nSenat Univerziteta u Istočnom Sarajevu na sjednici 15. jula prihvatio je Nacrt statuta u kojem je definisano da sjedište Prirodno-matematičkog fakulteta bude u Vlasenici.\nRektor Novaković rekao je ranije da Univerzitet već nekoliko godina pokušava da uspostavi Prirodno-matematički fakultet, jer posjeduje pet studijskih programa iz te oblasti koje su licencirane.\nOn je napomenuo da, bez obzira na odluku da sjedište Prirodno-matematičkog fakulteta bude u Vlasenici, neće biti seljenja postojećih studijskih programa.\nStudenti Prirodno-matematičkog fakulteta Univerziteta u Istočnom Sarajevu održali su na Palama proteste na kojima su izrazili nezadovoljstvo zbog odluke Senata Univerziteta da se ova visokoškolska ustanova dislocira u Vlasenicu.\nProtest studenata podržali su predstavnici opštine Pale, te predsjednici opštinskih odbora SNSD-a Istočno Sarajevo i predstavnici ove stranke u izvršnoj i zakonodavnoj vlasti RS i BiH, koji su najavili da će, ukoliko Senat Univerziteta ne poništi odluku o preseljenju PMF-a sa Pala u Vlasenicu, pozvati Vladu RS i nadležno ministarstvo da to učine.\nPrethodni članakTurnir u odbojci na pijesku „Red Bull Pale 2011“\nNaredni članakHokejaški klub Jahorina